polyglot-tagger/wikipedia-language-snippets-filtered huggingface dataset:
ಜಾಗತಿಕ ವ್ಯಾಪಾರ, ಹೊರಗುತ್ತಿಗೆ, ಸರಣಿಪೂರಣ ಮತ್ತು ರಾಜಕೀಯ ಶಕ್ತಿಯು ಕೆಟ್ಟ ಮತ್ತು ಒಳ್ಳೆಯ ಈ ಎರಡೂ ಹಿನ್ನೆಲೆಯಿಂದ ಜಗತ್ತನ್ನು ಶಾಶ್ವತವಾಗಿ ಬದಲಾಯಿಸಿರುವುದನ್ನು ಜಗದ ಏಕತಾನತೆಯ ವಾದದ ಮೂಲಕ ಥಾಮಸ್ ಎಲ್.ಫ್ರೀಡ್‌ಮನ್ ಪರೀಕ್ಷಿಸಿದ್ದಾರೆ.
ಆರ್ಥಿಕ ಜಾಗತೀಕರಣವನ್ನು ನಿರ್ದಿಷ್ಟವಾಗಿ ಗಮನಿಸಿದಾಗ ವಿಭಿನ್ನ ಹೊಳಹುಗಳಲ್ಲಿ ಮಾಪನಮಾಡುವ ಸಾಧ್ಯತೆಗಳನ್ನು ನೋಡಬಹುದು. ಜಾಗತೀಕರಣದ ಗುಣಲಕ್ಷಣಗಳಲ್ಲಿ ಈ ಕೆಳಗಿನ ನಾಲ್ಕು ಮುಖ್ಯ ಆರ್ಥಿಕ ಹರಿವು ಮುಖ್ಯವಾದವು:
ಜಾಗತೀಕರಣ ವಿರೋಧೀ ಚಳುವಳಿಯು ಜಾಗತೀಕರಣದ ಪ್ರಗತಿಪರ ಆವೃತ್ತಿಯನ್ನು ವಿರೋಧಿಸುವ ರಾಜಕೀಯ ಗುಂಪನ್ನು ವಿವರಿಸುವ ಪದವಾಗಿದೆ. ಜಾಗತೀಕರಣದ ವಿಶ್ಲೇಷಣೆಯು ಈ ಬಗೆಯ ಗುಂಪುಗಳ ಸಮರ್ಥನೆಗೆ ಕಾರಣವಾಗಿರುತ್ತದೆ.
ವಿಶೇಷವಾಗಿ ಈ ಗುಣಮಟ್ಟದ ತಿರುಳು ಬಾಲಕಾರ್ಮಿಕರಿಲ್ಲದ, ಬಲವಂತದ ಕಾರ್ಮಿಕರಿಲ್ಲದ, ಸಂಘಟನಾ ಮುಕ್ತ, ಒಕ್ಕೂಟದ ಹಕ್ಕು ಮತ್ತು ಸಮಷ್ಟಿಯ ಲಾಭವನ್ನು ನಿರೀಕ್ಷಿಸುವ ಸಭ್ಯ ಕಾರ್ಮಿಕ ಗುಣಗಳನ್ನು ಹೊಂದಿದೆ.
ನೋಮ್ ಚೊಮ್‌ಸ್ಕಿ ವಾದಿಸುತ್ತಾ, ಜಾಗತೀಕರಣ ಪದವ‍ನ್ನು ಧಾರ್ಮಿಕ ಸಂವೇದನೆಗೆ ಕೂಡ ಬಳಸಲಾಗುತ್ತಿದೆ. ಇದನ್ನು ನವಮುಕ್ತ ರೀತಿಯಾದ ಆರ್ಥಿಕ ಜಾಗತೀಕರಣವನ್ನು ವಿವರಿಸಲು ಬಳಸುತ್ತಾರೆ.
ಸ್ಥಳೀಯ ವಿಶಿಷ್ಟತೆ, ಅಸ್ತಿತ್ವ ಮತ್ತು ಅನನ್ಯತೆಯ ರಕ್ಷಣೆಗಾಗಿ ಜಾಗತೀಕರಣದ ವಿರುದ್ಧ ಚಳುವಳಿಯ ಅಗತ್ಯವನ್ನು ಈಗೀಗ ಮನಗಾಣಲಾಗುತ್ತಿದೆ. ಆದರೆ ವಿಜಯ ಸಾಧ್ಯವಾಗಿಲ್ಲ.
ಜಾಗತೀಕರಣವು ತೀವ್ರವಾಗುತ್ತಿದ್ದಂತೆ, ವಾಣಿಜ್ಯಿಕ ಸಂಸ್ಥೆ ಮತ್ತು ಪದ್ಧತಿ ಬೆಳವಣಿಗೆಯ ಮೇಲೆ ಪ್ರಭಾವ ಬೀರಲಿದೆ ಎಂದೂ ಅವರು ವಾದಿಸುತ್ತಾರೆ.
ಸ್ಥಳೀಯ ಆರ್ಥಿಕತೆ, ಸಮಾಜ ಮತ್ತು ಸಾಂಸ್ಕೃತಿಕತೆಯು ಜಗದ ಜಾಲದ ವಿನಿಮಯದಲ್ಲಿ ಒಳಪಡುವಿಕೆಯು 'ಜಾಗತೀಕರಣ ವನ್ನು ವಿವರಿಸುತ್ತದೆ.
ಈ ಹೊಸ ಸಮುದ್ರ ಮಾರ್ಗಗಳು ಪ್ರಪ್ರಥಮವಾಗಿ ಜಗತ್ತಿನ ಎಲ್ಲ ವಲಯಗಳ ನಡುವೆ ಸಂಪರ್ಕ ಹಾಗೂ ವ್ಯಾಪಾರವನ್ನು ಕೈಗೊಳ್ಳಲು ಕಾರಣವಾದವು.
ಜಾಗತೀಕರಣವು ಜಗತ್ತಿನ ಮೇಲೆ ಪರಿಣಾಮ ಬೀರುವ ವಿಭಿನ್ನ ರೂಪಗಳು ಹೀಗಿವೆ:
ಶೆಲ್ಲಿ ಕಾದಂಬರಿಯ ಒಂದು ಭಾಗದಲ್ಲಿ ದೈತ್ಯ ರೂಪವು ಒಂದು ಹಿಮನದಿಯಲ್ಲಿ ವಿಕ್ಟರ್‌ನನ್ನು ಭೇಟಿಯಾಗುತ್ತದೆ. ಆ ದೈತ್ಯ ರೂಪವು ಏಕಾಂತತೆ ಮತ್ತು ಸ್ವಚ್ಛಂದ ನಡವಳಿಕೆಯ ಅದರ ಭಾವನೆಗಳನ್ನು ವಿವರಿಸುತ್ತದೆ. ಈ ದೈತ್ಯ ಜೀವಿಯನ್ನು ತೊರೆದವನು ತಾನೆ ಮತ್ತು ತಾನು ಮಗುವಾಗಿದ್ದಾಗ ಪೋಷಕರು ಮಾಡಿದಂತೆ ಅದಕ್ಕಾಗಿ ತನ್ನ ಸಮಯವನ್ನು ಮೀಸಲಿಡಲು ಮತ್ತು ಪ್ರೀತಿಸಲು ಜವಾಬ್ದಾರನಾಗಿರುವವನು ತಾನು ಎಂಬುದನ್ನು ವಿಕ್ಟರ್‌ ಕಂಡುಕೊಳ್ಳುವುದಿಲ್ಲ. ವಿಕ್ಟರ್‌ಗೆ ಅಂತಹ ನಿರ್ಲಿಪ್ತತೆ ಏಕಿರುತ್ತದೆ?
ಶೆಲ್ಲಿಯು ಅವಳ ಕಾದಂಬರಿ ರಚನೆಗೆ ಅನೇಕ ಆಕರ ಗ್ರಂಥಗಳನ್ನು ಸಂಯೋಜಿಸಿದ್ದಾಳೆ. ಅವುಗಳಲ್ಲಿ ಒಂದು ಆವಿಡ್‌ನ ಪ್ರಮೀತಿಯಸ್ ಕಥೆ. ಜಾನ್ ಮಿಲ್ಟನ್‌ನ ಪ್ಯಾರಡೈಸ್ ಲಾಸ್ಟ್ , ಮತ್ತು ಸ್ಯಾಮ್ಯುಯೆಲ್ ಟೈಲರ್ ಕೊಲೆರಿಡ್ಜ್‌ನ ದ ರೈಮ್ ಆಫ್ ದ ಏನ್ಶಿಯೆಂಟ್ ಮ್ಯಾರಿನರ್ ಮೊದಲಾದ ಸೃಷ್ಟಿಕರ್ತನನ್ನು ಇಕ್ಕಟ್ಟಿನಲ್ಲಿ ಸಿಕ್ಕಿಸುವ ಪುಸ್ತಕಗಳ ಪ್ರಭಾವವೂ ಅವಳ ಕಾದಂಬರಿಗೆ ಸ್ಪಷ್ಟವಾಗಿ ಆಧಾರವಾಗಿವೆ. ಇಬ್ಬರು ಶೆಲ್ಲಿಗಳೂ ವಿಲಿಯಂ ಥಾಮಸ್ ಬೆಕ್‌‌‌ಫೋರ್ಡ್‌ನ ಗಾತಿಕ್ ಕಾದಂಬರಿ ವ್ಯಾಥೆಕ್ ಅನ್ನು ಓದಿದ್ದಾರೆ. ಫ್ರಾಂಕೆನ್‌ಸ್ಟೈನ್‌ , ಅವಳ ತಾಯಿ ಮೇರಿ ವೋಲ್‌ಸ್ಟೋನ್‌ಕ್ರಾಫ್ಟ್‌ ಬಗ್ಗೆ ಹಾಗೂ ಪುರುಷರಿಗೆ ಮತ್ತು ಮಹಿಳೆಯರಿಗೆ ಸಮಾನ ಶಿಕ್ಷಣದ ಕೊರತೆಯ ಬಗ್ಗೆ ವಿವರಿಸುವ ಅವಳ ಪ್ರಮುಖ ಕೃತಿ ಎ ವಿಂಡಿಕೇಶನ್ ಆಫ್ ದ ರೈಟ್ಸ್ ಆಫ್ ವುಮೆನ್ ಬಗ್ಗೆ ಹಲವು ಉಲ್ಲೇಖಗಳನ್ನು ಒಳಗೊಂಡಿದೆ. ಅವಳ ಕೃತಿಯಲ್ಲಿನ ತಾಯಿಯ ಕಲ್ಪನೆಯ ಸೇರಿಕೆಯು ಕಾದಂಬರಿಯಲ್ಲಿ ಸೃಷ್ಟಿಯ ಮತ್ತು ಮಾತೃತ್ವದ ವಿಷಯಕ್ಕೆ ಸಂಬಂಧಿಸಿದೆ. ಮೇರಿಯು ಫ್ರಾಂಕೆನ್‌ಸ್ಟೈನ್‌ನ ಪಾತ್ರಕ್ಕಾಗಿ ಹಂಫ್ರಿ ಡೇವಿಯ ಪುಸ್ತಕ ಎಲಿಮೆಂಟ್ಸ್ ಆಫ್ ಕೆಮಿಕಲ್ ಫಿಲಾಸಫಿ ಯಿಂದ ಕೆಲವು ಅಂಶಗಳನ್ನು ಪಡೆದಿರಬಹುದು. ಅದರಲ್ಲಿ ಅವನು ಹೀಗೆಂದು ಬರೆದಿದ್ದಾನೆ - "ವಿಜ್ಞಾನವು ಮಾನವ ಶಕ್ತಿಗೆ ಸೃಜನಶೀಲತೆಯನ್ನು ಕೊಟ್ಟಿದೆ. ಅದು ಅವನ ಸುತ್ತಲಿರುವುದನ್ನು ಬದಲಾಯಿಸಲು ಮತ್ತು ಮಾರ್ಪಡಿಸಲು ಪ್ರೇರಣೆ ನೀಡಿದೆ".
ಇತ್ತೀಚೆಗೆ ರ‌್ಯಾದು ಫ್ಲೋರೆಸ್ಕ್ಯು ಅವನ ಪುಸ್ತಕ ಇನ್ ಸರ್ಚ್ ಆಫ್ ಫ್ರಾಂಕೆನ್‌ಸ್ಟೈನ್‌ ‌ನಲ್ಲಿ ಹೀಗೆಂದು ವಾದಿಸಿದ್ದಾನೆ - ಮೇರಿ ಮತ್ತು ಪರ್ಸಿ ಶೆಲ್ಲಿ ಸ್ವಿಟ್ಜರ್‌ಲ್ಯಾಂಡ್‌‌ಗೆ ಹೋಗುವಾಗ ದಾರಿಯಲ್ಲಿ ಡಾರ್ಮ್‌ಸ್ಟ್ಯಾಡ್ಟ್‌ನ ಹತ್ತಿರ ರೈನ್ ನದಿಯಾದ್ಯಂತವಿರುವ ಕ್ಯಾಸಲ್ ಫ್ರಾಂಕೆನ್‌ಸ್ಟೈನ್‌ಗೆ ಭೇಟಿ ನೀಡುತ್ತಾರೆ. ಅಲ್ಲಿ ಅವರು ಹೆಸರಾಂತ ರಸವಿದ್ಯಾತಜ್ಞ ಕೊನ್ರ್ಯಾಡ್ ಡಿಪ್ಪೆಲ್ ಮಾನವನ ದೇಹದ ಮೇಲೆ ಪ್ರಯೋಗ ಮಾಡುವುದನ್ನು ನೋಡುತ್ತಾರೆ. ಆದರೆ ಮೇರಿ ಅವಳ ಸ್ವಂತಿಕೆಯ ಸಾರ್ವಜನಿಕ ಸಮರ್ಥನೆಯನ್ನು ನಿರ್ವಹಿಸುವುದಕ್ಕಾಗಿ ಈ ಭೇಟಿಯನ್ನು ಸೂಚಿಸದೆ ಮುಚ್ಚಿಟ್ಟಿದ್ದಳು. . ಡೇಯ ಇತ್ತೀಚಿನ ಸಾಹಿತ್ಯಕ ಪ್ರಬಂಧವೊಂದು ಫ್ಲೋರೆಸ್ಕ್ಯುನ ವಿವರಣೆಗೆ, ಮೇರಿ ಶೆಲ್ಲಿ ಅವಳ ಕಾದಂಬರಿಯನ್ನು ಆರಂಭಿಸುವ ಮೊದಲು ಕ್ಯಾಸಲ್ ಫ್ರಾಂಕೆನ್‌ಸ್ಟೈನ್‌ ಬಗ್ಗೆ ತಿಳಿದಿದ್ದಳು ಮತ್ತು ಅಲ್ಲಿಗೆ ಭೇಟಿ ನೀಡಿದ್ದಳು ಎಂಬುದಾಗಿ ಬೆಂಬಲ ನೀಡುತ್ತದೆ. ಮೇರಿ ಶೆಲ್ಲಿಯ 'ಕಳೆದುಹೋದ' ದಿನಚರಿಯಲ್ಲಿ ಹೇಳಲಾಗಿರುವ ಫ್ರಾಂಕೆನ್‌ಸ್ಟೈನ್‌ ಕೋಟೆಯ ಬಗೆಗಿನ ವಿವರಣೆಯನ್ನು ಡೇ ಸೇರಿಸಿದ್ದಾನೆ. ಆದರೂ ಈ ವಾದವು ವಿಮರ್ಶೆಯನ್ನು ಪಡೆಯಲಿಲ್ಲ; ಫ್ರಾಂಕೆನ್‌ಸ್ಟೈನ್‌ ಪರಿಣಿತ ಲಿಯೊನಾರ್ಡ್ ವೋಲ್ಫ್ ಇದನ್ನು "ಒಪ್ಪಲಾಗದ ಪಿತೂರಿಯ ವಾದ" ಎಂದು ಹೇಳಿದ್ದಾನೆ. 'ಕಳೆದುಹೋದ ದಿನಚರಿ'ಗಳು ಮತ್ತು ಫ್ಲೋರೆಸ್ಕ್ಯುನ ದೂರುಗಳನ್ನು ಪರಿಶೀಲಿಸಲಾಗಿಲ್ಲ.
ಅವನ ಕುಟುಂಬಕ್ಕಾಗಿ ಹೆದರಿ ಫ್ರಾಂಕೆನ್‌ಸ್ಟೈನ್‌ ಮನಸ್ಸಿಲ್ಲದ ಮನಸ್ಸಿನಿಂದ ಒಪ್ಪುತ್ತಾನೆ ಮತ್ತು ಆ ಕೆಲಸವನ್ನು ಮಾಡುವುದಕ್ಕಾಗಿ ಇಂಗ್ಲೆಂಡ್‌ಗೆ ಪ್ರಯಾಣ ಬೆಳೆಸುತ್ತಾನೆ. ಕ್ಲೆರ್ವಲ್‌ ಸಹ ಫ್ರಾಂಕೆನ್‌ಸ್ಟೈನ್‌ನೊಂದಿಗೆ ಬರುತ್ತಾನೆ. ಆದರೆ ಸ್ಕಾಟ್‌ಲ್ಯಾಂಡ್‌ನಲ್ಲಿ ಅವರಿಬ್ಬರು ಬೇರ್ಪಡುತ್ತಾರೆ. ಆರ್ಕ್ನಿ ದ್ವೀಪದಲ್ಲಿ ಮತ್ತೊಂದು ದೈತ್ಯ ರೂಪವನ್ನು ಸೃಷ್ಟಿಸುವಾಗ ಫ್ರಾಂಕೆನ್‌ಸ್ಟೈನ್‌ ಇನ್ನೊಂದು ದೈತ್ಯ ರೂಪವು ಮಾಡಬಹುದಾದ ಕಗ್ಗೊಲೆಯ ಕಳವಳದಿಂದ ದುಃಖಕ್ಕೊಳಗಾಗುತ್ತಾನೆ. ಫ್ರಾಂಕೆನ್‌ಸ್ಟೈನ್‌ ಅಪೂರ್ಣವಾಗಿದ್ದ ಕಾರ್ಯವನ್ನು ಸಂಪೂರ್ಣವಾಗಿ ನಾಶ ಮಾಡಿಬಿಡುತ್ತಾನೆ. ಇದನ್ನು ದೈತ್ಯ ರೂಪವು ನೋಡುತ್ತದೆ. ಫ್ರಾಂಕೆನ್‌ಸ್ಟೈನ್‌ನ ಮುಂಬರುವ ಮದುವೆಯ ದಿನದ ರಾತ್ರಿ ಅವನ ಮೇಲೆ ಸೇಡು ತೀರಿಸಿಕೊಳ್ಳುವ ಪ್ರತಿಜ್ಞೆ ಮಾಡುತ್ತದೆ. ಫ್ರಾಂಕೆನ್‌ಸ್ಟೈನ್‌ ಐರ್ಲ್ಯಾಂಡ್‌ಗೆ ಹಿಂದಿರುಗುವ ಮೊದಲು, ದೈತ್ಯ ರೂಪವು ಕ್ಲೆರ್ವಲ್‌ನನ್ನು ಕೊಲ್ಲುತ್ತದೆ. ಐರ್ಲ್ಯಾಂಡ್‌‌ ತಲುಪಿದ ನಂತರ ಫ್ರಾಂಕೆನ್‌ಸ್ಟೈನ್‌ನನ್ನು ಕೊಲೆಯ ಆಪಾದನೆಯಲ್ಲಿ ಜೈಲಿಗೆ ಹಾಕಲಾಗುತ್ತದೆ. ಅಲ್ಲಿ ಅವನು ತೀವ್ರವಾಗಿ ಅನಾರೋಗ್ಯಕ್ಕೆ ಒಳಗಾಗುತ್ತಾನೆ. ಬಂಧನದಿಂದ ಬಿಡುಗಡೆಯಾಗಿ, ಆರೋಗ್ಯವು ಪುನಃಚೇತರಿಸಿಕೆಯಾಗಿ ಫ್ರಾಂಕೆನ್‌ಸ್ಟೈನ್‌ ಅವನ ತಂದೆಯೊಂದಿಗೆ ಮನೆಗೆ ಹಿಂದಿರುಗುತ್ತಾನೆ.
ದೈತ್ಯ ರೂಪವನ್ನು ಕೆಲವೊಮ್ಮೆ ತಪ್ಪಾಗಿ "ಫ್ರಾಂಕೆನ್‌ಸ್ಟೈನ್‌" ಎಂದು ಕರೆಯಲಾಗುತ್ತಿತ್ತು. 1908ರಲ್ಲಿ ಒಬ್ಬ ಲೇಖಕ ಹೀಗೆ ಹೇಳಿದ್ದಾನೆ - "ಕೆಲವು ಭೀಕರ ದೈತ್ಯ ರೂಪಗಳನ್ನು ವಿವರಿಸಲು "ಫ್ರಾಂಕೆನ್‌ಸ್ಟೈನ್‌" ಪದವನ್ನು ಎಷ್ಟು ಸಾರ್ವತ್ರಿಕವಾಗಿ ಅದೂ ಸಹ ಬುದ್ಧಿವಂತ ಜನರು ತಪ್ಪಾಗಿ ಬಳಸುತ್ತಿರುವುದನ್ನು ನೋಡುವಾಗ ತುಂಬಾ ಆಶ್ಚರ್ಯಕರವಾಗುತ್ತದೆ". ಎಡಿತ್ ವಾರ್ಟನ್‌ನ ದ ರೀಫ್ ಅಶಿಸ್ತಿನ ಮಗುವೊಂದನ್ನು "ಶಿಶು ಫ್ರಾಂಕೆನ್‌ಸ್ಟೈನ್‌" ಎಂದು ವರ್ಣಿಸುತ್ತದೆ. 1844ರ ಜೂನ್ 12ರಲ್ಲಿ ದ ರೋವರ್ ‌ನಲ್ಲಿ ಪ್ರಕಟಗೊಂಡ ಡೇವಿಡ್ ಲಿಂಡ್ಸೇಯ "ದ ಬ್ರೈಡಲ್ ಆರ್ನಮೆಂಟ್" "ಫ್ರಾಂಕೆನ್‌ಸ್ಟೈನ್‌ನ ಸೃಷ್ಟಿಕರ್ತನ" ಬಗ್ಗೆ ಸೂಚಿಸಿದೆ. ಜೇಮ್ಸ್ ವೇಲ್‌ನ 1931ರ ಜನಪ್ರಿಯ ಚಲನಚಿತ್ರ ಫ್ರಾಂಕೆನ್‌ಸ್ಟೈನ್‌ ಬಿಡುಗಡೆಯಾದ ನಂತರ, ಸಾರ್ವಜನಿಕರು ದೈತ್ಯ ರೂಪವನ್ನೇ "ಫ್ರಾಂಕೆನ್‌ಸ್ಟೈನ್‌" ಎಂಬುದಾಗಿ ಹೇಳಲು ಆರಂಭಿಸಿದರು. ಇದರ ಉಲ್ಲೇಖವು ಬ್ರೈಡ್ ಆಫ್ ಫ್ರಾಂಕೆನ್‌ಸ್ಟೈನ್‌ ‌ನಲ್ಲಿ ಮತ್ತು ಆನಂತರದ ಅನೇಕ ಚಲನಚಿತ್ರಗಳಲ್ಲಿ ಕಂಡುಬರುತ್ತದೆ. ಅಲ್ಲದೆ ಅಬ್ಬೋಟ್ ಆಂಡ್ ಕಾಸ್ಟೆಲ್ಲೊ ಮೀಟ್ ಫ್ರಾಂಕೆನ್‌ಸ್ಟೈನ್‌ ‌ನಂತಹ ಚಿತ್ರ ಶೀರ್ಷಿಕೆಗಳಲ್ಲಿಯ‌ೂ ಕಾಣಸಿಗುತ್ತದೆ.
ಮಾನವ ಜೀವವನ್ನು ರಚಿಸುವ ಅವನ ರಹಸ್ಯ ಪ್ರಯತ್ನಗಳ ಮತ್ತು ಬಳಕೆಯ ನಂತರ ಫ್ರಾಂಕೆನ್‌ಸ್ಟೈನ್‌ ಅನಾರೋಗ್ಯಕ್ಕೆ ಒಳಗಾಗುತ್ತಾನೆ. ನಂತರ ಅವನ ಬಾಲ್ಯ ಸ್ನೇಹಿತ ಹೆನ್ರಿ ಕ್ಲೆರ್ವಲ್‌ನಿಂದಾಗಿ ಗುಣಮುಖನಾಗುತ್ತಾನೆ. ಅನಾರೋಗ್ಯದಿಂದ ಪುನಃಚೇತರಿಸಿಕೊಳ್ಳಲು ಫ್ರಾಂಕೆನ್‌ಸ್ಟೈನ್‌‌ಗೆ ನಾಲ್ಕು ತಿಂಗಳು ಹಿಡಿಯುತ್ತದೆ. ಐದು ವರ್ಷ ವಯಸ್ಸಿನ ತಮ್ಮ ವಿಲಿಯಂ ಕೊಲೆಯಾಗಿದ್ದಾನೆ ಎಂಬುದನ್ನು ತಿಳಿದ ಅವನು ಮನೆಗೆ ಹಿಂದಿರುಗಬೇಕೆಂದು ನಿರ್ಧರಿಸುತ್ತಾನೆ. ವಿಲಿಯಂಗೆ ತಾಯಿಯ ಲಾಕೆಟ್ಟನ್ನು ಧರಿಸಲು ತಾನು ಅನುಮತಿ ನೀಡಿದುದರಿಂದ ಅವನ ಸಾವಿಗೆ ತಾನೇ ಕಾರಣವಾಗಿದ್ದೇನೆ ಎನ್ನುತ್ತಾ ಎಲಿಜಾಬೆತ್ ತನ್ನನ್ನು ತಾನು ದೂರಿಕೊಳ್ಳುತ್ತಾಳೆ. ವಿಲಿಯಂನ ಕೊಲೆಯ ನಂತರ ನಡೆಸಿದ ವಿಚಾರಣೆಯ ಸಂದರ್ಭದಲ್ಲಿ ಫ್ರಾಂಕೆನ್‌ಸ್ಟೈನ್‌ನ ತಾಯಿಯ ಲಾಕೆಟ್ಟು, ವಿಲಿಯಂನ ದಾದಿ ಜಸ್ಟಿನ್‌ಳ ಜೇಬಿನಲ್ಲಿ ಕಂಡುಬಂದುದರಿಂದ ಅವಳನ್ನು ಗಲ್ಲಿಗೇರಿಸಲಾಗುತ್ತದೆ. ವಿಲಿಯಂನನ್ನು ಜೀವಿಯೊಂದು ಕೊಂದು, ಲಾಕೆಟ್ಟನ್ನು ಜಸ್ಟಿನ್‌ಳ ಕೋಟಿನಲ್ಲಿ ಇಟ್ಟಿರುತ್ತದೆ, ಎಂಬುದು ಬಯಲಾಗುತ್ತದೆ. ವಿಲಿಯಂನನ್ನು ಆ ಜೀವಿ ಕೊಂದುದರ ಹಿನ್ನೆಲೆ ಕಥೆಯನ್ನು ನೀಡಲಾಗಿದೆ.
ಮೇರಿ ಶೆಲ್ಲಿ ಅವಳ ಬರವಣಿಗೆಯನ್ನು 1817ರ ಮೇಯಲ್ಲಿ ಪೂರ್ಣಗೊಳಿಸಿದಳು ಮತ್ತು ಫ್ರಾಂಕೆನ್‌ಸ್ಟೈನ್‌; ಅಥವಾ ದ ಮಾಡರ್ನ್ ಪ್ರಮೀತಿಯಸ್‌ 1818ರ ಜನವರಿ 1ರಲ್ಲಿ ಲಂಡನ್‌‌ನ ಸಣ್ಣ ಪ್ರಕಾಶನ ಕೇಂದ್ರ ಹಾರ್ಡಿಂಗ್, ಮೇವರ್ ಮತ್ತು ಜೋನ್ಸ್‌ನಿಂದ ಪ್ರಕಟಗೊಂಡಿತು. ಇದು ಮೇರಿಗಾಗಿ ಪರ್ಸಿ ಬಿಶ್ಶೆ ಶೆಲ್ಲಿ ಬರೆದ ಮುನ್ನುಡಿಯೊಂದಿಗೆ ಮತ್ತು ಅವಳ ತಂದೆ ತತ್ವಶಾಸ್ತ್ರಜ್ಞ ವಿಲಿಯಂ ಗಾಡ್ವಿನ್‌‌ಗೆ ಅರ್ಪಣೆಯಾಗಿ ಅನಾಮಧೇಯವಾಗಿ ಪ್ರಕಟವಾಯಿತು. ಇದು ಮ‌ೂರು ಸಂಪುಟಗಳಲ್ಲಿ ಕೇವಲ 500 ಪ್ರತಿಗಳ ಒಂದು ಆವೃತ್ತಿಯಾಗಿ, ಪ್ರಮಾಣಿತ "ಮ‌ೂರು ಸಂಪುಟಗಳ" ಗಾತ್ರದಲ್ಲಿ 19ನೇ ಶತಮಾನದ ಮೊದಲ ಆವೃತ್ತಿಯಾಗಿ ಬಿಡುಗಡೆಯಾಯಿತು. ಈ ಕಾದಂಬರಿಯು ಆರಂಭದಲ್ಲಿ ಪರ್ಸಿ ಬಿಶ್ಶೆ ಶೆಲ್ಲಿಯ ಪ್ರಕಾಶಕ ಚಾರ್ಲ್ಸ್ ಓಲ್ಲಿಯರ್ ಮತ್ತು ಬೈರಾನ್‌ನ ಪ್ರಕಾಶಕ ಜಾನ್ ಮುರ್ರೆಯಿಂದ ನಿರಾಕರಿಸಲ್ಪಟ್ಟಿತು.ಫ್ರಾಂಕೆನ್‌ಸ್ಟೈನ್‌ 2ನ ಎರಡನೇ ಆವೃತ್ತಿ 1823ರ ಆಗಸ್ಟ್ 11ರಲ್ಲಿ ಎರಡು ಸಂಪುಟಗಳಲ್ಲಿ ಪ್ರಕಟಗೊಂಡಿತು. ಇದರಲ್ಲಿ ಮೇರಿ ಶೆಲ್ಲಿಯನ್ನು ಲೇಖಕಿಯಾಗಿ ನಿರೂಪಿಸಲಾಗಿತ್ತು.
ಮೇರಿ ಶೆಲ್ಲಿಯ ಕಥೆಗೆ ಪ್ರಮೀತಿಯಸ್ ನಾಯಕನಲ್ಲದಿದ್ದರೂ, ಮಾನವನಿಗೆ ಬೆಂಕಿಯನ್ನು ನೀಡಿ ಮಾಂಸ ತಿನ್ನುವುದಕ್ಕಾಗಿ ಪಾಪ ಅಪರಾಧಗಳಿಗೆ ಉತ್ತೇಜಿಸಿದ (ಮಾನವನು ಬೆಂಕಿಯಿಂದಾಗಿ ಬೇಯಿಸುವುದನ್ನು ಕಲಿತನು. ಅದಕ್ಕಾಗಿ ಬೇಟೆಯಾಡಿ ಕೊಲ್ಲಲು ಆರಂಭಿಸಿದನು) ಒಂದು ಭೂತವೇ ಪ್ರೇರೇಪಣೆ. ಈ ವಾದಕ್ಕೆ ಬೆಂಬಲವಾಗಿ ಕಾದಂಬರಿಯ ಚ್ಯಾಪ್ಟರ್ 17ರಲ್ಲಿ ಪ್ರತಿಬಿಂಬಿತವಾಗಿದೆ. ಅದರಲ್ಲಿ "ದೈತ್ಯ ರೂಪ"ವು ವಿಕ್ಟರ್‌ ಫ್ರಾಂಕೆನ್‌ಸ್ಟೈನ್‌ನೊಂದಿಗೆ ಹೀಗೆ ಮಾತನಾಡುತ್ತದೆ‌: "ನನ್ನ ಆಹಾರ ಮನುಷ್ಯರಲ್ಲ. ಹಸಿವನ್ನು ತೀರಿಸಲು ನಾನು ಮುಗ್ಧರನ್ನು ಮತ್ತು ಅಮಾಯಕರನ್ನು ನಾಶ ಮಾಡುವುದಿಲ್ಲ. ಅಕಾರ್ನ್ ಮತ್ತು ಬೆರಿ ಹಣ್ಣುಗಳು ನನಗೆ ಸಾಕಷ್ಟು ಆಹಾರವನ್ನು ಒದಗಿಸುತ್ತವೆ." ರೊಮ್ಯಾಂಟಿಕ್ ಯುಗದ ಕಲಾವಿದರ ಪ್ರಕಾರ, ಮಾನವನಿಗೆ ಪ್ರಮೀತಿಯಸ್‌ ನೀಡಿದ ಕೊಡುಗೆಯು 18ನೇ ಶತಮಾನದ ಎರಡು ಶ್ರೇಷ್ಠ ಆದರ್ಶದೃಷ್ಟಿಯ ಸುಧಾರಣಾವಾದಿ ಭರವಸೆಗಳಲ್ಲಿ ಪ್ರತಿಧ್ವನಿಸಿದೆ: ಶ್ರೇಷ್ಠ ಭರವಸೆ ಮತ್ತು ಪ್ರಬಲ ಭೀಕರತೆಗಳೆರಡನ್ನೂ ಹೊಂದಿರುವ ಕೈಗಾರಿಕಾ ಕ್ರಾಂತಿ ಮತ್ತು ಫ್ರೆಂಚ್ ಕ್ರಾಂತಿ.
ಮಾನವರೊಂದಿಗಿನ ಅನೇಕ ಕಠಿಣ ಹೋರಾಟಗಳ ನಂತರ ಫ್ರಾಂಕೆನ್‌ಸ್ಟೈನ್‌ನ ದೈತ್ಯ ರೂಪವು ಅವರಿಂದ ಭಯಭೀತಗೊಳ್ಳುತ್ತದೆ. ನಂತರ ಅದು ಕುಟುಂಬವೊಂದು ಜೀವಿಸುತ್ತಿದ್ದ ಗುಡಿಸಲಿನ ಹತ್ತಿರ ಬಂದು ಒಂದು ವರ್ಷ ಕಳೆಯುತ್ತದೆ. ಆ ಕುಟುಂಬವು ಶ್ರೀಮಂತವಾಗಿರುತ್ತದೆ. ಆದರೆ ಫೆಲಿಕ್ಸ್ ಡಿ ಲ್ಯಾಸಿಯು ಅಪರಾಧವೊಂದರಲ್ಲಿ ಆಪಾದಿತನಾಗಿ ತಪ್ಪಾಗಿ ಮರಣದಂಡನೆಗೆ ಒಳಗಾದ ಟರ್ಕಿಯ ವ್ಯಾಪಾರಿಯೊಬ್ಬನನ್ನು ರಕ್ಷಿಸಿದುದಕ್ಕಾಗಿ ಅವನ ಕುಟುಂಬವು ಗಡೀಪಾರಾಗಿರುತ್ತದೆ. ಫೆಲಿಕ್ಸ್‌ನಿಂದ ಕಾಪಾಡಲ್ಪಟ್ಟವನು ಅವನು ಪ್ರೀತಿಸಿದ ಹುಡುಗಿ ಸೇಫೈಳ ತಂದೆಯಾಗಿರುತ್ತಾನೆ. ಪಾರು ಮಾಡಿದುದಕ್ಕಾಗಿ ಅವನು ಫೆಲಿಕ್ಸ್‌ನಿಗೆ ಸೇಫೈಳನ್ನು ವಿವಾಹವಾಗಲು ಅನುಮತಿ ನೀಡುತ್ತಾನೆ. ಆದರೂ ಅವನ ಪ್ರೀತಿಯ ಮಗಳು ಒಬ್ಬ ಕ್ರೈಸ್ತ ಹುಡುಗನನ್ನು ಮದುವೆಯಾಗುವ ಯೋಚನೆಯನ್ನು ಅವನಿಂದ ಸಹಿಸಿಕೊಳ್ಳಲು ಸಾಧ್ಯವಾಗದಿದ್ದುದರಿಂದ ಮಗಳೊಂದಿಗೆ ಊರುಬಿಟ್ಟು ದೂರ ಹೋಗುತ್ತಾನೆ. ಆದರೆ ಯುರೋಪಿನ ಮಹಿಳೆಯರ ಸ್ವಾತಂತ್ರ್ಯದ ತೀವ್ರತೆಯಿಂದಾಗಿ ಸೇಫೈ ಹಿಂದಿರುಗುತ್ತಾಳೆ.
ಮನೆಗೆ ಮರಳಿದ ನಂತರ ಫ್ರಾಂಕೆನ್‌ಸ್ಟೈನ್‌ ಅವನ ಸೋದರಸಂಬಂಧಿ ಎಲಿಜಾಬೆತ್‌ಳನ್ನು ಮದುವೆಯಾಗುತ್ತಾನೆ. ದೈತ್ಯ ರೂಪದ ಅಪಾಯದ ಬಗ್ಗೆ ಸಂಪೂರ್ಣವಾಗಿ ತಿಳಿದಿದ್ದುದರಿಂದ, ಅದರೊಂದಿಗಿನ ಸಾವಿನ ಕಾದಾಟಕ್ಕೆ ತಯಾರಾಗುತ್ತಾನೆ. ದೈತ್ಯ ರೂಪವನ್ನು ನೋಡಿ ಎಲಿಜಾಬೆತ್ ಭಯಭೀತಳಾಗದಿರಲೆಂದು ಅವಳಿಗೆ ಫ್ರಾಂಕೆನ್‌ಸ್ಟೈನ್‌ ಆ ರಾತ್ರಿ ಅವಳ ಕೊಠಡಿಯಲ್ಲಿಯೇ ಮಲಗಿಕೊಳ್ಳುವಂತೆ ಹೇಳುತ್ತಾನೆ. ದೈತ್ಯ ರೂಪವು ಮರೆಸಿಟ್ಟ ಎಲಿಜಾಬೆತ್‌ಳನ್ನು ಸಾಯಿಸುತ್ತದೆ. ಪತ್ನಿ, ವಿಲಿಯಂ, ಜಸ್ಟಿನ್, ಕ್ಲೆರ್ವಲ್‌ ಮತ್ತು ಎಲಿಜಾಬೆತ್ ಮೊದಲಾದವರ ಮರಣದಿಂದ ಅತೀವ ದುಃಖಕ್ಕೊಳಗಾದ ಫ್ರಾಂಕೆನ್‌ಸ್ಟೈನ್‌ನ ತಂದೆ ಸಾವನ್ನಪ್ಪುತ್ತಾನೆ. ಫ್ರಾಂಕೆನ್‌ಸ್ಟೈನ್‌ ಇಬ್ಬರಲ್ಲಿ ಒಬ್ಬರು ಮತ್ತೊಬ್ಬರನ್ನು ಸಾಯಿಸುವವರೆಗೆ ದೈತ್ಯ ರೂಪವನ್ನು ಬೆನ್ನಟ್ಟಿಕೊಂಡು ಹೋಗುವ ಪ್ರತಿಜ್ಞೆ ಮಾಡುತ್ತಾನೆ. ಅನೇಕ ತಿಂಗಳ ಕಾಲ ಬೆಂಬತ್ತಿ ಹೋಗಿ ಇಬ್ಬರೂ ಉತ್ತರ ಧ್ರುವದ ಹತ್ತಿರ ಆರ್ಕಟಿಕ್ ಸರ್ಕಲ್‌ನಲ್ಲಿ ಕೊನೆಗಾಣುತ್ತಾರೆ.
ಅಕ್ಟೋಬರ್ 31ರ 1831ರಲ್ಲಿ ಮೊದಲ "ಜನಪ್ರಿಯ" ಆವೃತ್ತಿಯು ಒಂದು ಸಂಪುಟದಲ್ಲಿ ಹೆನ್ರಿ ಕಾಲ್ಬರ್ನ್‌ ಮತ್ತು ರಿಚಾರ್ಡ್ ಬೆಂಟ್ಲಿಯಿಂದ ಪ್ರಕಟವಾಯಿತು. ಈ ಆವೃತ್ತಿಯನ್ನು ಮೇರಿ ಶೆಲ್ಲಿಯು ಹೆಚ್ಚಾಗಿ ಪರಿಷ್ಕರಿಸಿದ್ದಳು ಮತ್ತು ಒಂದು ಹೊಸ ದೀರ್ಘವಾದ ಮುನ್ನುಡಿಯನ್ನು ಸೇರಿಸುವ ಮ‌ೂಲಕ ಕಥೆಯನ್ನು ಇನ್ನಷ್ಟು ಅಂದಗೊಳಿಸಿದ ಆವೃತ್ತಿಯಾಗಿ ಮಾಡಿದ್ದಳು. 1818ರ ಮ‌ೂಲಕಥೆಯನ್ನು ಹೊಂದಿದ ಅನೇಕ ಆವೃತ್ತಿಗಳು ಇನ್ನೂ ಪ್ರಕಟಗೊಳ್ಳುತ್ತಿದ್ದರೂ, ಈ ಆವೃತ್ತಿಯು ಈಗ ಹೆಚ್ಚು ಓದಲ್ಪಡುತ್ತಿರುವ ಕಾದಂಬರಿಯಾಗಿದೆ. ವಾಸ್ತವವಾಗಿ ಹೆಚ್ಚಿನ ಪಂಡಿತರು 1818ರ ಆವೃತ್ತಿಯನ್ನು ಇಷ್ಟಪಡುತ್ತಾರೆ. ಇದು ಶೆಲ್ಲಿಯ ಮ‌ೂಲ ಪ್ರಕಟಣೆಯ ಅಂಶವನ್ನು ಉಳಿಸಿಕೊಂಡಿದೆ ಎಂದು ಅವರು ವಾದಿಸುತ್ತಾರೆ (ಆನ್ . ಮೆಲ್ಲರ್‌ನ "ಚೂಸಿಂಗ್ ಎ ಟೆಕ್ಸ್ಟ್ ಆಫ್ ಫ್ರಾಂಕೆನ್‌ಸ್ಟೈನ್‌ ಟು ಟೀಚ್"ಅನ್ನು . ನಾರ್ಟನ್ ಕ್ರಿಟಿಕಲ್ ಎಡಿಷನ್‌ನಲ್ಲಿ ಗಮನಿಸಿ).
ಮಾಡರ್ನ್ ಪ್ರಮೀತಿಯಸ್ದ ಮಾಡರ್ನ್ ಪ್ರಮೀತಿಯಸ್‌ ಎಂಬುದು ಕಾದಂಬರಿಯ ಉಪಶೀರ್ಷಿಕೆಯಾಗಿದೆ (ಆದರೆ ಕೆಲವು ಆಧುನಿಕ ಪ್ರಕಟಣೆಗಳು ಈ ಉಪಶೀರ್ಷಿಕೆಯನ್ನು ಕೈಬಿಟ್ಟಿವೆ. ಕೇವಲ ಪೀಠಿಕೆಯಲ್ಲಿ ಮಾತ್ರ ಇದನ್ನು ಸೂಚಿಸುತ್ತವೆ). ಪ್ರಮೀತಿಯಸ್ ಎಂಬುದು ಗ್ರೀಕ್ ಪುರಾಣದ ಕೆಲವು ನಿರೂಪಣೆಗಳಲ್ಲಿ ಮಾನವರನ್ನು ಸೃಷ್ಟಿಸಿದ ಟೈಟಾನ್ ಆಗಿದೆ. ಸ್ವರ್ಗದಿಂದ ರಹಸ್ಯವಾಗಿ ಬೆಂಕಿಯನ್ನು ಪಡೆದುಕೊಂಡು ಮಾನವನಿಗೆ ನೀಡಿದವನೂ ಪ್ರಮೀತಿಯಸ್ ಹೌದು. ಸ್ಯೂಸ್ ಇದನ್ನು ಕಂಡುಹಿಡಿದು ಪ್ರಮೀತಿಯಸ್‌ನನ್ನು ಶಿಲೆಯೊಂದಕ್ಕೆ ಕಟ್ಟಿ ಪ್ರತಿ ದಿನ ಪರಭಕ್ಷಕಕ ಹಕ್ಕಿಯೊಂದು ಅವನ ಪಿತ್ತಜನಕಾಂಗವನ್ನು ತಿಂದುಹಾಕುವಂತಹ ಶಾಶ್ವತ ಶಿಕ್ಷೆಯನ್ನು ಅವನಿಗೆ ನೀಡುತ್ತಾನೆ. ಹೆರಾಕ್ಲೆಸ್ ಅವನನ್ನು ಬಿಡುಗಡೆ ಮಾಡುವವರೆಗೆ, ಪ್ರತಿದಿನ ಮತ್ತೆ ಹುಟ್ಟಿಕೊಳ್ಳುತ್ತಿದ್ದ ಅವನ ಪಿತ್ತಜನಕಾಂಗಕ್ಕಾಗಿ ಆ ಹಕ್ಕಿಯು ಬರುತ್ತಿತ್ತು.
ದೈತ್ಯ ರೂಪಗಳ ರಚನೆಯ ಸ್ಪಷ್ಟ ವಿವರಗಳು ಅನಿಶ್ಚಿತವಾಗಿದ್ದುದರಿಂದ, ಫ್ರಾಂಕೆನ್‌ಸ್ಟೈನ್‌ ಹೆಣಮಾಳಿಗೆಗಳಿಂದ ಮ‌ೂಳೆಗಳನ್ನು ಸಂಗ್ರಹಿಸಿದನು ಮತ್ತು "ಮಾನವ ರಚನೆಯ ಅದ್ಭುತ ರಹಸ್ಯವಾದ ಲೌಕಿಕ ಬೆರಳಿನಿಂದ ಹೆಚ್ಚು ಗೊಂದಲಕ್ಕೊಳಗಾದನು" ಎಂದು ವಿವರಿಸುತ್ತಾನೆ. ಕೊಠಡಿ ಮತ್ತು ಕೊಲೆಮನೆಯನ್ನು ಕೂಲಂಕಷವಾಗಿ ಪರಿಶೀಲಿಸುವಾಗ ಅವನ ಅನೇಕ ವಸ್ತುಗಳನ್ನು ನೀಡಿದನು, ಎಂದೂ ಹೇಳುತ್ತಾನೆ. ಫ್ರಾಂಕೆನ್‌ಸ್ಟೈನ್‌, ಮಾನವ ದೇಹದ ಸಣ್ಣ ಭಾಗಗಳನ್ನು ಪುನರಾವರ್ತಿಸಲು ಕಷ್ಟ ಇರುವುದರಿಂದ ಅವನ ಭಾಗದಿಂದಲೇ ಸಾಮಾನ್ಯ ಮನುಷ್ಯನಿಗಿಂತ ಅತಿದೊಡ್ಡದಾದ ಸುಮಾರು ಎಂಟು ಅಡಿ ಎತ್ತರದ ದೈತ್ಯ ರೂಪವನ್ನು ಬಲವಂತವಾಗಿ ಮಾಡಲ್ಪಟ್ಟನು ಎಂದು ವಿವರಿಸುತ್ತಾನೆ. ದೈತ್ಯ ರೂಪ ರಚನೆಯಾದ ನಂತರ, ಅದರ ಭಯದಿಂದಾಗಿ ಫ್ರಾಂಕೆನ್‌ಸ್ಟೈನ್‌ ಅಡಗಿಕೊಳ್ಳುತ್ತಾನೆ. ಫ್ರಾಂಕೆನ್‌ಸ್ಟೈನ್‌ ಆ ಪ್ರದೇಶವನ್ನು ಬಿಟ್ಟು ಓಡಿಹೋಗುತ್ತಾನೆ.
ಮೇರಿ ಶೆಲ್ಲಿಯು "ಫ್ರಾಂಕೆನ್‌ಸ್ಟೈನ್‌" ಹೆಸರನ್ನು ಕನಸಿನಲ್ಲಿ ಕಂಡ ಬಿಂಬದಿಂದ ಪಡೆದಿರುವುದೆಂದು ಹೇಳಿಕೊಂಡಿದ್ದಾಳೆ. ಅವಳ ಸ್ವಂತಿಕೆಯ ಸಾರ್ವಜನಿಕ ಸಮರ್ಥನೆಯ ಹೊರತಾಗಿ, ಹೆಸರಿನ ಅರ್ಥವು ಊಹೆಯ ಮ‌ೂಲವಾಗಿದೆ. ಅಕ್ಷರಾರ್ಥದಂತೆ ಜರ್ಮನ್‌ ಭಾಷೆಯಲ್ಲಿ ಫ್ರಾಂಕೆನ್‌ಸ್ಟೈನ್‌ ಅಂದರೆ "ಫ್ರ್ಯಾಂಕ್‌ನ ಕಲ್ಲು". ಈ ಹೆಸರು ಮೇರಿ ಶೆಲ್ಲಿ ಕಾದಂಬರಿಯನ್ನು ಬರೆಯುವ ಮೊದಲು ಹಡಗಿನ ಪ್ರಯಾಣದ ಸಂದರ್ಭದಲ್ಲಿ ಕಂಡ ಕ್ಯಾಸಲ್ ಫ್ರಾಂಕೆನ್‌ಸ್ಟೈನ್‌‌ ನಂತಹ ಅನೇಕ ಸ್ಥಳಗಳಿಗೂ ಸಂಬಂಧಿಸಿದೆ. ಫ್ರಾಂಕೆನ್‌ಸ್ಟೈನ್‌ ಪ್ಯಾಲಟಿನೇಟ್‌ ಪ್ರದೇಶದಲ್ಲಿರುವ ಒಂದು ನಗರವೂ ಹೌದು; 1946ಕ್ಕಿಂತ ಮೊದಲು ಪೋಲ್ಯಾಂಡ್‌ನ ಸಿಲೇಶಿಯಾ‌ನಲ್ಲಿರುವ ಒಂದು ನಗರ ಜ್ಯಾಬ್ಕೊವೈಸ್ ಸ್ಲ್ಯಾಸ್ಕಿಯನ್ನು ಫ್ರಾಂಕೆನ್‌ಸ್ಟೈನ್‌ ಇನ್ ಸ್ಕ್ಲೆಸೀನ್ ಎಂದು ಕರೆಯಲಾಗುತ್ತಿತ್ತು.
ಜಾನ್ ಮಿಲ್ಟನ್‌ನ ಪ್ಯಾರಡೈಸ್ ಲಾಸ್ಟ್ ‌ನಿಂದ ಪಡೆದ ವಿಕ್ಟರ್‌ ಹೆಸರಿನ ಅರ್ಥ ವಿವರಣೆಯು ಶೆಲ್ಲಿಯ ಮೇಲೆ ಗಾಢ ಪರಿಣಾಮ ಬೀರಿದ ಅಂಶವಾಗಿದೆ (ಪ್ಯಾರಡೈಸ್ ಲಾಸ್ಟ್ ‌ನ ಉಲ್ಲೇಖನವೊಂದು ಫ್ರಾಂಕೆನ್‌ಸ್ಟೈನ್‌ ನ ಆರಂಭಿಕ ಪುಟದಲ್ಲಿದೆ ಮತ್ತು ಶೆಲ್ಲಿಯು ದೈತ್ಯ ರೂಪವೂ ಅದನ್ನು ಓದುವಂತೆ ಕಥೆಯಲ್ಲಿ ನಿರೂಪಿಸಿದ್ದಾಳೆ). ಮಿಲ್ಟನ್ ಪ್ಯಾರಡೈಸ್ ಲಾಸ್ಟ್ ‌ನಲ್ಲಿ "ವಿಕ್ಟರ್‌"ನನ್ನು ದೇವರಾಗಿ ನಿರೂಪಿಸಿದ್ದಾನೆ. ವಿಕ್ಟರ್‌ ಜೀವಿಯನ್ನು ಸೃಷ್ಟಿಸುತ್ತಾ ದೇವರ ಪಾತ್ರವನ್ನು ನಿರ್ವಹಿಸುವುದನ್ನು ಶೆಲ್ಲಿಯು ಗಮನಿಸುತ್ತಾಳೆ. ಶೆಲ್ಲಿಯ ದೈತ್ಯ ರೂಪದ ಚಿತ್ರಣವು ಪ್ಯಾರಡೈಸ್ ಲಾಸ್ಟ್ ನ ಸೈತಾನನ ಪಾತ್ರವನ್ನು ಹೆಚ್ಚು ಹೋಲುತ್ತದೆ; ಕಥೆಯಲ್ಲಿ ದೈತ್ಯ ರೂಪವು ಮಹಾಕಾವ್ಯದ ಕವಿತೆಯನ್ನು ಓದಿದ ನಂತರ ತಾನು ಸೈತಾನನ ಪಾತ್ರದೊಂದಿಗೆ ತಾದಾತ್ಮಾನುಭವವನ್ನು ಪಡೆದಿದ್ದೇನೆಂದು ಹೇಳುತ್ತದೆ.
ಫ್ರಾಂಕೆನ್‌ಸ್ಟೈನ್‌ನ ನಿರೂಪಣೆಯು ಕೊನೆಯಾದಾಗ, ಕ್ಯಾಪ್ಟನ್ ವಾಲ್ಟನ್‌ ಕಥೆ ಹೇಳಲು ಪ್ರಾರಂಭಿಸುತ್ತಾನೆ. ಫ್ರಾಂಕೆನ್‌ಸ್ಟೈನ್‌ ಅವನ ಕಥೆಯನ್ನು ಹೇಳಿ ಮುಗಿಸಿದ ಕೆಲವು ದಿನಗಳ ನಂತರ ವಾಲ್ಟನ್‌ ಮತ್ತು ನಾವಿಕ ತಂಡವು, ಮಂಜುಗಡ್ಡೆಯನ್ನು ಭೇದಿಸಿ ಮುಂದೆ ಹೋಗಲು ಸಾಧ್ಯವಿಲ್ಲದಿರುವುದರಿಂದ ಮನೆಗೆ ಹಿಂದಿರುಗಬೇಕೆಂದು ನಿರ್ಧರಿಸುತ್ತಾರೆ. ಫ್ರಾಂಕೆನ್‌ಸ್ಟೈನ್‌ ಸತ್ತಾಗ, ದೈತ್ಯ ರೂಪವು ಅವನ ಕೋಣೆಯಲ್ಲಿ ಕಾಣಿಸಿಕೊಳ್ಳುತ್ತದೆ. ತನ್ನ ಅಸ್ತಿತ್ವದ ಬಗ್ಗೆ ಯಾರೂ ತಿಳಿಯದಂತೆ ಮಾಡಲು ತನ್ನನ್ನು ತಾನು ಚಿತೆಯಲ್ಲಿ ನಾಶಮಾಡಿಕೊಳ್ಳಲು ಹಡಗನ್ನು ಬಿಟ್ಟು ಧ್ರುವದೆಡೆಗೆ ಪ್ರಯಾಣಿಸುವುದಕ್ಕಿಂತ ಮೊದಲು ದೈತ್ಯ ರೂಪದ ಸೇಡಿನ ಮತ್ತು ತೀವ್ರ ಪಶ್ಚಾತಾಪದ ದೃಢವಾದ ಸಮರ್ಥನೆಯನ್ನು ವಾಲ್ಟನ್‌ ಕೇಳಿಸಿಕೊಳ್ಳುತ್ತಾನೆ.
1818ರ ಮೇರಿಯ ಮತ್ತು ಪರ್ಸಿ ಬಿಶ್ಶೆ ಶೆಲ್ಲಿಯ ಮೊದಲ ಮ‌ೂರು-ಆವೃತ್ತಿಯ ಸಂಪುಟದ ಹಸ್ತಪ್ರತಿಗಳು ಮತ್ತು ಮೇರಿ ಶೆಲ್ಲಿಯ ಪ್ರಕಟಗೊಂಡ ತಪ್ಪಿಲ್ಲದ ಪ್ರತಿಗಳು ಈಗ ಆಕ್ಸ್‌ಫರ್ಡ್‌ನ ಬಾಡ್ಲಿಯನ್ ಗ್ರಂಥಾಲಯದಲ್ಲಿವೆ. ಬಾಡ್ಲಿಯನ್ ಗ್ರಂಥಾಲಯವು ಆ ಪ್ರತಿಗಳನ್ನು 2004ರಲ್ಲಿ ಪಡೆಯಿತು ಮತ್ತು ಈಗ ಅವು ಅಬಿಂಗರ್ ಕಲೆಕ್ಷನ್‌ಗೆ ಸೇರಿವೆ. ಅಕ್ಟೋಬರ್ 1ರ 2008ರಲ್ಲಿ ಬಾಡ್ಲಿಯನ್ ಫ್ರಾಂಕೆನ್‌ಸ್ಟೈನ್‌‌ನ ಹೊಸ ಆವೃತ್ತಿಯನ್ನು ಬಿಡುಗಡೆ ಮಾಡಿತು. ಅದು ಮೇರಿ ಶೆಲ್ಲಿಯ ಮ‌ೂಲ ಪ್ರತಿಗಳು ಹಾಗೂ ಪರ್ಸಿ ಶೆಲ್ಲಿಯ ಸೇರಿಕೆಗಳ ಮತ್ತು ಮಧ್ಯಸ್ಥಿಕೆಗಳ ನಡುವಿನ ಹೋಲಿಕೆಗಳನ್ನು ಹೊಂದಿದೆ. ಹೊಸ ಆವೃತ್ತಿಯನ್ನು ಪರಿಷ್ಕರಿಸಿದ್ದು ಚಾರ್ಲ್ಸ್ . ರಾಬಿನ್ಸನ್: ದ ಒರಿಜಿನಲ್ ಫ್ರಾಂಕೆನ್‌ಸ್ಟೈನ್‌ .
ಇತರ ವಿಷಯಗಳ ನಂತರ ಮಾತುಕತೆಯು ನೇರ ವಿದ್ಯುತ್ ಪ್ರಯೋಗದೆಡೆಗೆ ಮತ್ತು ಹೆಣಕ್ಕೆ ಅಥವಾ ಒಟ್ಟುಗೂಡಿದ ದೇಹದ ಭಾಗಗಳಿಗೆ ಜೀವ ನೀಡುವುದರ ಕಾರ್ಯಸಾಧ್ಯತೆಯೆಡೆಗೆ ತಿರುಗಿತು. ಸತ್ತ ಜೀವಿಗಳಿಗೆ ಜೀವಕೊಡುವ ಬಗ್ಗೆ ಹೇಳಿದ 18ನೇ ಶತಮಾನದ ಪ್ರಕೃತಿ ತತ್ವಶಾಸ್ತ್ರಜ್ಞ ಮತ್ತು ಕವಿ ಎರಾಸ್ಮಸ್ ಡಾರ್ವಿನ್‌ನ ಪ್ರಯೋಗಗಳ ಬಗ್ಗೆ ಮಾತನಾಡಿದನು. ಬೈರಾನ್‌ನ ಯಾತ್ರಿನಿವಾಸದಲ್ಲಿ ಬೆಂಕಿಯ ಮುಂದೆ ಕುಳಿತುಕೊಂಡು ಆ ಗುಂಪು ಜರ್ಮನಿನ ದೆವ್ವದ ಕಥೆಗಳನ್ನೂ ಓದಿಕೊಂಡು ತಮಾಷೆಯಲ್ಲಿ ಕಾಲ ಕಳೆಯಿತು. ಇದು ಎಲ್ಲರೂ ಸ್ವಂತವಾಗಿ ಅಪ್ರಾಕೃತ ಕಥೆಯನ್ನು ಬರೆಯಬೇಕೆಂದು ಬೈರಾನ್ ಸೂಚಿಸುಂತೆ ಪ್ರೇರೇಪಿಸಿತು. ಸ್ವಲ್ಪ ಕಾಲದ ನಂತರ ಮೇರಿ ಗಾಡ್ವಿನ್ ಕನಸಿನಲ್ಲಿ ಫ್ರಾಂಕೆನ್‌ಸ್ಟೈನ್‌ ‌ನ ಯೋಚನೆಯನ್ನು ರೂಪಿಸಿದಳು:
ಸಣ್ಣ ಕಥೆಯಾಗಬಹುದೆಂದು ಊಹಿಸಿದುದನ್ನು ಅವಳು ಬರೆಯಲು ಆರಂಭಿಸಿದಳು. ಪರ್ಸಿ ಶೆಲ್ಲಿಯ ಪ್ರೋತ್ಸಾಹದೊಂದಿಗೆ ಅವಳು ಈ ಕಥೆಯನ್ನು ಸಂಪೂರ್ಣ ಕಾದಂಬರಿಯಾಗಿ ವಿಸ್ತರಿಸಿದಳು. ನಂತರ ಅವಳು ಸ್ವಿಟ್ಜರ್‌ಲ್ಯಾಂಡ್‌ನ ಬೇಸಿಗೆಯನ್ನು "ನಾನು ಮೊದಲ ಬಾರಿಗೆ ಬಾಲ್ಯದಿಂದ ಜೀವನಕ್ಕೆ ಕಾಲಿಟ್ಟ ಗಳಿಗೆ" ಎಂದು ವಿವರಿಸಿದ್ದಾಳೆ. ಬೈರಾನ್ ಅವನು ಬಾಲ್ಕಾನ್ಸ್‌‌ಗೆ ಪ್ರಯಾಣಿಸುವಾಗ ಕೇಳಿದ ರಕ್ತಪಿಶಾಚಿಗಳ ಕಥೆಗಳನ್ನು ಆಧರಿಸಿದ ಅಂಶಗಳನ್ನು ಮತ್ತು ರೋಮಾಂಚಕಾರಿ ರಕ್ತಪಿಶಾಚಿ ಸಾಹಿತ್ಯ ಶೈಲಿಯ ಮ‌ೂಲಪ್ರತಿ ಜಾನ್ ಪಾಲಿಡರಿ ಬರೆದ ದ ವ್ಯಾಂಪೈರ್ ‌ಅನ್ನು ಆಧರಿಸಿ ಬರೆಯುವಂತೆ ಹೇಳಿದನು. ಆದ್ದರಿಂದ ಈ ಒಂದು ಸಂದರ್ಭದಿಂದ ಎರಡು ಪೌರಾಣಿಕ ಭಯಾನಕ ಕಥೆಗಳು ಮ‌ೂಡಿಬಂದವು.
"ಬೇಸಿಗೆಯೇ ಇಲ್ಲದ ವರ್ಷ"ವಾದ 1816ರಲ್ಲಿ, 1815ರಲ್ಲಿ ಮೌಂಟ್ ತಾಂಬೋರದಲ್ಲಿ ಉಂಟಾದ ಸ್ಫೋಟದಿಂದಾಗಿ ಪ್ರಪಂಚವು ದೀರ್ಘಕಾಲದ ಅತಿಶೀತ ಜ್ವಾಲಾಮುಖಿಯ ಚಳಿಗಾಲವನ್ನು ಅನುಭವಿಸಿತು. 18 ವರ್ಷದ ಮೇರಿ ವೋಲ್‌ಸ್ಟೋನ್‌ಕ್ರಾಫ್ಟ್ ಗಾಡ್ವಿನ್‌ ಮತ್ತು ಅವಳ ಪ್ರೇಮಿ ಪರ್ಸಿ ಬಿಶ್ಶೆ ಶೆಲ್ಲಿ ಸ್ವಿಟ್ಜರ್‌ಲ್ಯಾಂಡ್‌‌ನ ಲೇಕ್ ಜಿನೇವಾದ ಮ‌ೂಲಕ ವಿಲ್ಲಾ ಡಿಯೋಡಟಿಯ ಲಾರ್ಡ್ ಬೈರಾನ್‌‌ನನ್ನು ಭೇಟಿಮಾಡಿದರು. ಬೇಸಿಗೆಯ ರಜಾದಿನಗಳನ್ನು ಹೊರಗಡೆ ಆನಂದಿಸಲೆಂದು ಯೋಜಿಸಿದವರು ವಾಯುಗುಣವು ಹೆಚ್ಚು ತಂಪಾಗಿದ್ದುದ್ದರಿಂದ ಮತ್ತು ಕತ್ತಲು ಕವಿದಂತಿದ್ದುದರಿಂದ ಬೆಳಕು ಹರಿಯುವವರಗೆ ಒಳಗೆ ಇರುವುದಾಗಿ ನಿರ್ಧರಿಸಿದರು.
ಗ್ರೀಕ್ ಪುರಾಣದಲ್ಲಿನ ಟೈಟಾನ್ ಪ್ರಮೀತಿಯಸ್, ವಿಕ್ಟರ್‌ ಫ್ರಾಂಕೆನ್‌ಸ್ಟೈನ್‌ನನ್ನು ಹೋಲುತ್ತಾನೆ. ಹೊಸ ವಿಧಾನದಿಂದ ಮನುಷ್ಯನನ್ನು ಸೃಷ್ಟಿಸುವ ವಿಕ್ಟರ್‌ನ ಕೆಲಸವು ಟೈಟಾನ್‌ನ ಮಾನವರನ್ನು ಸೃಷ್ಟಿಸುವ ಹೊಸ ರೀತಿಯ ಕಾರ್ಯವನ್ನು ಪ್ರತಿಬಿಂಬಿಸುತ್ತದೆ. ಟೈಟಾನ್ ಸ್ವರ್ಗದಿಂದ ಮಾನವನಿಗೆ ನೀಡುವುದಕ್ಕಾಗಿ ಬೆಂಕಿಯನ್ನು ಕದಿಯುವಂತೆ ವಿಕ್ಟರ್‌ ದೇವರಿಂದ ಸೃಷ್ಟಿಯ ರಹಸ್ಯವನ್ನು ಕಳವು ಮಾಡುತ್ತಾನೆ. ಟೈಟಾನ್ ಮತ್ತು ವಿಕ್ಟರ್‌ ಇಬ್ಬರೂ ಅವರ ಈ ಕೆಲಸಕ್ಕಾಗಿ ಶಿಕ್ಷೆಗೆ ಒಳಗಾಗುತ್ತಾರೆ. ವಿಕ್ಟರ್‌ ಆಪ್ತರನ್ನು ಕಳೆದುಕೊಂಡು ತುಂಬಾ ದುಃಖಪಡುತ್ತಾನೆ ಮತ್ತು ಅವನ ಸೃಷ್ಟಿಯಿಂದಲೇ ಕೊಲೆಗೀಡಾಗುವ ಭೀತಿಗೊಳಗಾಗುತ್ತಾನೆ.
ಡಿ ಲ್ಯಾಸಿಯ ಕುಟುಂಬವನ್ನು ವೀಕ್ಷಿಸುವ ಮ‌ೂಲಕ, ಫ್ರಾಂಕೆನ್‌ಸ್ಟೈನ್‌ನ ದೈತ್ಯ ರೂಪವು ಸಂಸ್ಕಾರ ಕಲಿತುಕೊಳ್ಳುತ್ತದೆ. ಅಲ್ಲದೆ ಆತ್ಮಪ್ರಜ್ಞೆಯನ್ನು ಬೆಳೆಸಿಕೊಳ್ಳುತ್ತದೆ. ಗಮನಿಸುವ ಎಲ್ಲಾ ಮಾನವರಿಗಿಂತ ತಾನು ದೈಹಿಕವಾಗಿ ಭಿನ್ನವಾಗಿದ್ದೇನೆ ಎಂಬುದನ್ನು ಅರಿತುಕೊಳ್ಳುತ್ತದೆ. ಒಡನಾಡಿಗಳಿಲ್ಲದಿದ್ದುದರಿಂದ ಅದು ಡಿ ಲ್ಯಾಸಿಯ ಸ್ನೇಹಿತನಾಗಲು ಪ್ರಯತ್ನಿಸುತ್ತದೆ. ಕುಟುಂಬದೊಂದಿಗೆ ಸ್ನೇಹಿತನಾಗಲು ಪ್ರಯತ್ನಿಸುವಾಗ ಅದರ ದೈತ್ಯ ರೂಪದ ಬಗ್ಗೆ ಅವರಿಗಿದ್ದ ಭಯದಿಂದಾಗಿ ಅದು ಸಾಧ್ಯವಾಗುವುದಿಲ್ಲ. ಈ ನಿರಾಕರಣೆಯು ಅದರ ದೈತ್ಯ ರೂಪವನ್ನು ಸೃಷ್ಟಿಸಿದವರ ವಿರುದ್ಧ ಸೇಡು ತೀರಿಸಿಕೊಳ್ಳುವಂತೆ ಮಾಡುತ್ತದೆ.
ಅವನ ರಚನೆಯ ಬಗ್ಗೆ ಫ್ರಾಂಕೆನ್‌ಸ್ಟೈನ್‌ನ ನಿರಾಕರಣೆಗೆ ಕಾರಣ ಅವನು ಅದಕ್ಕೆ ಹೆಸರು ನೀಡಲಿಲ್ಲ ಎಂಬುದು. ಇದರಿಂದಾಗಿ ಅದನ್ನು ಗುರುತಿಸಲು ಕಷ್ಟವಾಗಿದೆ. ಬದಲಿಗೆ ಅದನ್ನು "ದೈತ್ಯರೂಪ", "ಭೂತ", "ದೆವ್ವ", "ದರಿದ್ರ" ಮತ್ತು "ಇದು" ಮೊದಲಾದ ಪದಗಳಿಂದ ಸೂಚಿಸಲಾಗುತ್ತದೆ. ಫ್ರಾಂಕೆನ್‌ಸ್ಟೈನ್‌ ದೈತ್ಯ ರೂಪದೊಂದಿಗೆ ಚ್ಯಾಪ್ಟರ್ 10ರಲ್ಲಿ ಸಂಭಾಷಣೆ ಮಾಡುವಾಗ ಅದನ್ನು "ಕೆಟ್ಟ ಕ್ರಿಮಿ", "ಅಸಹ್ಯ ದೈತ್ಯ ರೂಪ", "ದೆವ್ವ", "ದರಿದ್ರ ಭೂತ" ಮತ್ತು "ಅಸಹ್ಯ ಭೂತ" ಮೊದಲಾದ ಹೆಸರುಗಳಿಂದ ಕರೆಯುತ್ತಾನೆ.
ಪ್ರಮೀತಿಯಸ್ ಸಹ ಲ್ಯಾಟಿನ್ ಭಾಷೆಯಲ್ಲಿ ಹೇಳಲಾದ ಒಂದು ಪುರಾಣ ಕಥೆ. ಆದರೆ ಇದು ತೀರ ಭಿನ್ನವಾಗಿದೆ. ಈ ಕಥನದಲ್ಲಿ ಪ್ರಮೀತಿಯಸ್ ಮಣ್ಣು ಮತ್ತು ನೀರಿನಿಂದ ಮನುಷ್ಯನನ್ನು ಮಾಡುತ್ತಾನೆ. ಇದು ಫ್ರಾಂಕೆನ್‌ಸ್ಟೈನ್‌ ಕಥೆಯಲ್ಲಿನ ವಿಕ್ಟರ್‌ ನಿಸರ್ಗದ ರೀತಿನೀತಿಯ ವಿರುದ್ಧ ಪ್ರತಿಭಟಿಸುವುದು ಮತ್ತು ಅದರ ಪರಿಣಾಮವಾಗಿ ಅವನು ಸೃಷ್ಟಿಸಿದುದರಿಂದ ಶಿಕ್ಷೆಗೊಳಗಾಗುವುದು ಮೊದಲಾದವುಗಳಿಗೆ ಹೆಚ್ಚು ಪ್ರಸಕ್ತವಾಗಿ ಸಂಬಂಧಿಸಿದೆ.
ಬೈರಾನ್ ವಿಶೇಷವಾಗಿ ಆಸ್ಕಿಲಸ್‌ನ ಪ್ರಮೀತಿಯಸ್ ಬೌಂಡ್ ನಾಟಕವನ್ನು ಹೆಚ್ಚು ಹಚ್ಚಿಕೊಂಡಿದ್ದಾನೆ. ಪರ್ಸಿ ಶೆಲ್ಲಿಯು ಅವನ ಸ್ವಂತ ಪ್ರಮೀತಿಯಸ್ ಅನ್‌ಬೌಂಡ್ ಅನ್ನು ಸಧ್ಯದಲ್ಲೇ ಬರೆಯಲಿದ್ದಾನೆ. "ಮಾಡರ್ನ್ ಪ್ರಮೀತಿಯಸ್" ಪದವನ್ನು ನಿಜವಾಗಿ, ಬೆಂಜಮಿನ್ ಫ್ರ್ಯಾಂಕ್ಲಿನ್ ಮತ್ತು ಅವನ ನಂತರದ ಇತ್ತೀಚಿನ ವಿದ್ಯುತ್‌ನೊಂದಿಗಿನ ಪ್ರಯೋಗಗಳನ್ನು ಸೂಚಿಸುವ ಮ‌ೂಲಕ ಇಮಾನ್ಯುಯೆಲ್ ಕ್ಯಾಂಟ್ ರಚಿಸಿದನು.
ವಿಕ್ಟರ್‌ ಫ್ರಾಂಕೆನ್‌ಸ್ಟೈನ್‌ ಅವನ ಬಾಲ್ಯದ ಬಗ್ಗೆ ವಾಲ್ಟನ್‌‌ಗೆ ಹೇಳಲು ಆರಂಭಿಸುತ್ತಾನೆ. ಶ್ರೀಮಂತ ಕುಟುಂಬದಲ್ಲಿ ಬೆಳೆದ ಫ್ರಾಂಕೆನ್‌ಸ್ಟೈನ್‌ ಅವನ ಸುತ್ತಲಿರುವ ಪ್ರಪಂಚದ ಬಗ್ಗೆ ಹೆಚ್ಚು ತಿಳಿಯಬೇಕೆಂಬ ಪ್ರಚೋದನೆಗೊಳಗಾಗುತ್ತಾನೆ. ಅವನು ಪ್ರೀತಿಸುವ ಕುಟುಂಬ ಮತ್ತು ಸ್ನೇಹಿತರ ಸುರಕ್ಷಿತ ಪರಿಸರದಲ್ಲಿ ಬೆಳೆಯುತ್ತಾನೆ.
ಫ್ರಾಂಕೆನ್‌ಸ್ಟೈನ್‌ ಕಥೆ ಹೇಳುವಾಗ ಶೆಲ್ಲಿಯು ದೈತ್ಯ ರೂಪವನ್ನು "ಆಡಮ್" ಎಂದು ಕರೆದಿದ್ದಾಳೆ. ಶೆಲ್ಲಿಯು ಈಡನ್‌ನ ಉದ್ಯಾನದ ಮೊದಲ ಮಾನವನನ್ನು ಅವಳ ಸಾರೋಕ್ತಿಯಲ್ಲಿ ಹೀಗೆಂದು ಸೂಚಿಸಿದ್ದಾಳೆ:
ಅವಳ ತಂದೆ ವಿಲಿಯಂ ಗಾಡ್ವಿನ್‌ನ ತೀವ್ರಗಾಮಿ ರಾಜಕಾರಣದ ಬಗೆಗಿನ ಅವಳ ಸಮಜಾಯಿಷಿಯೊಂದಿಗೆ, ಶೆಲ್ಲಿಯೇ ಸೂಚಿಸಿದ ಅವಳ ಕಾದಂಬರಿಯ ಅರ್ಥ ವಿವರಣೆಯು ಹೀಗಿದೆ:
ಆಟೋಮನ್ ಚಕ್ರಾಧಿಪತ್ಯಅಥವಾ ಒಟ್ಟೋಮನ್ ಸಾಮ್ರಾಜ್ಯ, ತುರ್ಕಿ ಭಾಷೆಯನ್ನಾಡುತ್ತಿದ್ದ ಒಂದು ಜನಾಂಗದಿಂದ ಸ್ಥಾಪಿತವಾದುದು . ಇದಕ್ಕೆ ತುರ್ಕಿ ಸಾಮ್ರಾಜ್ಯವೆಂಬ ಹೆಸರೂ ಇದ್ದು ಈಗಿನ ತುರ್ಕಿಸ್ಥಾನವನ್ನೂ ಒಳಗೊಂಡ ದೊಡ್ಡ ರಾಷ್ಟ್ರವಾಗಿತ್ತು. ಏಷ್ಯಾಮೈನರ್ ಇದರ ಕೇಂದ್ರ. ಸ್ಥಾಪಿತವಾದದ್ದು ಕ್ರಿ.ಶ. ಸುಮಾರು 1300ರಲ್ಲಿ. ಆಗ ಶಾಸ್ತ್ರಸಮ್ಮತವಾದ ಸಾಂಪ್ರದಾಯಿಕ ಇಸ್ಲಾಂ ಧರ್ಮ ಸಂಪ್ರದಾಯಗಳು ಶಿಥಿಲವಾಗುತ್ತ ಬಂದಿದ್ದುವು; ಇಸ್ಲಾಮೀಯರ ನಾಗರಿಕತೆಯಲ್ಲೂ ಪ್ರಗತಿಯಿರಲಿಲ್ಲ. ಈ ಪರಿಸ್ಥಿತಿಯಲ್ಲಿ ಸ್ಥಾಪಿತವಾದ ಹೊಸ ಸಾಮ್ರಾಜ್ಯ ಕೆಲಮಟ್ಟಿಗೆ ಇಸ್ಲಾಂ ಧರ್ಮ ಸಂಪ್ರದಾಯವನ್ನೇ ಬದಲಾಯಿಸಿತು. ಅಲ್ಲದೆ ಪೌರ್ವಾತ್ಯ ನಾಗರಿಕತೆಯ ಪ್ರಭಾವಕ್ಕೊಳಗಾಗಿ ಹೊಸ ಮಾರ್ಗದಲ್ಲಿ ಮುಂದುವರಿಯಿತು.
ತುರುಕರು ಬೆಲ್‍ಗ್ರೇಡನ್ನು 1521ರಲ್ಲಿ ವಶಪಡಿಸಿಕೊಂಡರು. 1522ರಲ್ಲಿ ರ್ಹೋಡ್ಸ್ ಅವರ ಕೈ ಸೇರಿತು. 1524ರಲ್ಲಿ ಹಂಗೇರಿಯನ್ನೂ ಗೆದ್ದರು. ಅವರ ಈ ದಾಳಿ ಅಲ್‍ಜೀರಿಥಿಂದವರೆಗೂ ವ್ಯಾಪಿಸಿತು. ಅಲ್ಲದೆ ಆಫ್ರಿಕದ ಉತ್ತರ ಸಮುದ್ರ ತೀರಪ್ರದೇಶಗಳು ಅವರ ಕೈವಶವಾದುವು. ಆದರೆ ಮುಂದೆ ಬಂದ ಮೂವರು ಸುಲ್ತಾನರ ಕಾಲದಲ್ಲಿ ಈ ಕೀರ್ತಿವೈಭವಗಳು ಕುಂದಿದುವು.
೧೯೫೫ರಲ್ಲಿ ನಿರ್ಮಾಣವಾದ ಸ್ರೀ ರತ್ನ ಚಿತ್ರದ ನಾಯಕನಾಗಿ ಬೆಳಕಿಗೆ ಬಂದ ಇವರು ಸುಮಾರು ಐದು ದಶಕಗಳ ಅವಧಿಯಲ್ಲಿ ೩೫೦ಕ್ಕಿಂತಲೂ ಹೆಚ್ಚು ಚಲನಚಿತ್ರಗಳಲ್ಲಿ ಅಭಿನಯಿಸಿರುವ ಜನಪ್ರಿಯ ನಟ. ಶಿಸ್ತು, ಸಮಯಪಾಲನೆ, ಸುಸಂಸ್ಕೃತ ನಡವಳಿಕೆಯಿಂದ ಚಿತ್ರ ನಿರ್ಮಾಣವಲಯದಲ್ಲಿ ಎಲ್ಲರ ಅಭಿಮಾನಕ್ಕೆ ಪಾತ್ರರಾದ ವ್ಯಕ್ತಿ ಅಶ್ವತ್ಥ್. ಅವರ ಹಿರಿಯರು ಹೊಳೆನರಸೀಪುರ ತಾಲ್ಲೂಕಿನ ಕರಗದಹಳ್ಳಿಯವರು. ತಂದೆ ಸುಬ್ಬರಾಯರು. ಮಾರ್ಚ್ ೨೫, ೧೯೨೫ರಲ್ಲಿ ಜನನ. ಮೊದಲ ಹೆಸರು ಅಶ್ವತ್ಥನಾರಾಯಣ. ಚಿತ್ರರಂಗಕ್ಕೆ ಬಂದ ನಂತರ ನಾರಾಯಣ ಕಳಚಿಕೊಂಡಿತು. ಓದಿದ್ದು ಇಂಟರಮಿಡಿಯಟವರೆಗೆ. ಸ್ವಾತಂತ್ರ್ಯ ಹೋರಾಟದಲ್ಲಿ ಸಹಭಾಗಿ, ಆಹಾರ ಇಲಾಖೆಯಲ್ಲಿ ನೌಕರಿ , ನಾಟಕದ ಗೀಳು, ಆಕಾಶವಾಣಿಯಲ್ಲಿ ನಾಟಕ ವಿಭಾಗದಲ್ಲಿ ದುಡಿಮೆ; ನಾಟಕ ವಿಭಾಗದ ಮುಖ್ಯಸ್ಥರಾಗಿದ್ದ ಎನ್.ಎಸ್. ವಾಮನರಾಯರಿಂದ ಅಭಿನಯದಲ್ಲಿ ತರಬೇತಿ ಪಡೆಯುವ ಅವಕಾಶ ಲಭ್ಯ. ಅಶ್ವತ್ಥ್ ಅವರಿಗೆ ಚಲನಚಿತ್ರ ಸೇರಬೇಕೆಂಬ ಕಲ್ಪನೆಯೇ ಇರಲಿಲ್ಲ. ಅವಕಾಶ ಅದಾಗಿಯೇ ಬಂದಿತು. ನಾಟಕದಲ್ಲಿನ ಇವರ ಅಭಿನಯ ನೋಡಿ ಮೆಚ್ಚಿದ ಹಿರಿಯ ನಿರ್ದೇಶಕ ಕೆ.ಸುಬ್ರಹ್ಮಣ್ಯಂ ಅವರಿಂದ ಚಿತ್ರರಂಗಕ್ಕೆ ಆಹ್ವಾನ. ಮೈಸೂರಿನ ಪ್ರಿಮಿಯರನಲ್ಲಿ ತಯಾರಾದ, ಭಾಗಶಃ ವರ್ಣದಲ್ಲಿ ಚಿತ್ರಣವಾದ ‘ಸ್ತ್ರೀ ರತ್ನ’ ಚಿತ್ರದಲ್ಲಿ ನಾಯಕ.
‘ಸ್ತ್ರೀ ರತ್ನ’ ಚಿತ್ರದ ನಂತರ, ಚಿತ್ರರಂಗದಲ್ಲೆ ಮುಂದುವರೆಯುವ ನಿರ್ಧಾರ. ಆದರೆ ಆ ಅವಧಿಯಲ್ಲಿ ಕನ್ನಡ ಚಿತ್ರ ನಿರ್ಮಾಣ ಚಟುವಟಿಕೆ ಮಂದಗತಿಯಲ್ಲಿ ಸಾಗಿತ್ತು. ಆದರೂ ಚಿತ್ರರಂಗದ ಅಭಿನಯವನ್ನೇ ವೃತ್ತಿಯಾಗಿ ಸ್ವೀಕರಿಸಲು ಸಂಕಲ್ಪಿಸಿದ್ದ ಅಶ್ವತ್ಥ್, ಆಗ ಕನ್ನಡ ಚಿತ್ರ ನಿರ್ಮಾಣದ ಕೇಂದ್ರವಾಗಿದ್ದ ಮದರಾಸಿನಲ್ಲೇ ನೆಲೆಸಲು ನಿರ್ಧರಿಸಿದರು. ನಾಯಕ ಪಾತ್ರಗಳಿಂದ ಸರಿದು ಪೋಷಕ ಪಾತ್ರಗಳಲ್ಲಿ ಅಭಿನಯಿಸುವ ಸಂಕಲ್ಪ ಮಾಡಿದರು . ಈ ನಿರ್ಧಾರವೂ ಯೋಗ್ಯವಾದುದೇ. ಇದರಿಂದ ಅವರ ಬಹುಮುಖ ಪ್ರತಿಭೆಯು ಪ್ರಕಾಶಕ್ಕೆ ಮುಕ್ತ ಅವಕಾಶ ದೊರೆಯಿತು. ಆರಂಭದ ದಿನಗಳಲ್ಲಿ ತಯಾರಾಗುತ್ತಿದ್ದದು ಹೆಚ್ಚಾಗಿ ಪೌರಾಣಿಕ ಹಾಗೂ ಭಕ್ತಿ ಪ್ರಧಾನ ಚಿತ್ರಗಳು. ಪೌರಾಣಿಕ ಭಕ್ತಿ ಪ್ರಧಾನ ಚಿತ್ರಗಳಲ್ಲಿ ನಾರದನ ಪಾತ್ರಗಳು ಅರಸಿ ಬಂದವು. ‘ಮಹಿಷಾಸುರ ಮರ್ದಿನಿ’, ‘ಸ್ವರ್ಣಗೌರಿ’, ‘ಭಕ್ತ ಪ್ರಹ್ಲಾದ’, ‘ದಶಾವತಾರ’, ‘ನಾಗಾರ್ಜುನ’-ಇವೇ ಮೊದಲಾದ ಚಿತ್ರಗಳಲ್ಲಿ ಅಶ್ವತ್ಥ್ ಅವರ ನಾರದನ ಪಾತ್ರ ಜನಮೆಚ್ಚುಗೆ ಪಡೆಯಿತು.
ಅಶ್ವತ್ಥ್ ವೈವಿಧ್ಯಮಯ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ; ಆ ಪಾತ್ರಗಳಿಗೆ ಜೀವ ತುಂಬಿದ್ದಾರೆ. ಜನರಿಗೆ ಅಪ್ತವಾದುದು ತಂದೆಯ ಪಾತ್ರ; ಮನೆಯ ಹಿರಿಯಣ್ಣನ ಪಾತ್ರ, ‘ಗಾಳಿಗೋಪುರ’ ಚಿತ್ರದಿಂದ ಶಾಶ್ವತವಾಗಿ ಪ್ರಧಾನ ಪೋಷಕ ಪಾತ್ರಗಳಿಗೆ ಆಯ್ಕೆ. ‘ನಾಗರಹಾವು’ ಚಿತ್ರದ ಚಾಮಯ್ಯ ಮೇಸ್ಟ್ರು, ಮಕ್ಕಳಿಲ್ಲದ ಮೇಸ್ಟ್ರು. ತಾನು ಅತಿಯಾಗಿ ಪ್ರೀತಿಸುವ ತಂಟೆಕೋರ ವಿದ್ಯಾರ್ಥಿ. ಇವರಿಬ್ಬರ ನಡುವಣ ಮಾನವೀಯ ಸಂಬಂಧಗಳು, ಸಮಸ್ಯೆಗಳು, ದುರಂತದಲ್ಲಿ ಕೊನೆಗೊಳ್ಳುವ ಈ ಚಿತ್ರದಲ್ಲಿ ಮನಮಿಡಿಯುವಂತಹ ಅಭಿನಯ. ‘ಕಸ್ತೂರಿ ನಿವಾಸ’ದ ನಿಷ್ಠಾವಂತ ಸೇವಕ ರಾಮಯ್ಯ, ‘ಮಗ ಮೊಮ್ಮಗ’, ‘ತಂದೆ-ಮಕ್ಕಳು’ ಚಿತ್ರದಲ್ಲಿ ತಂದೆಯಾಗಿ ನೀಡಿರುವ ಮನ ಮುಟ್ಟುವ ಅಭಿನಯ. ‘ಸರ್ವಮಂಗಳ’ ಚಿತ್ರದಲ್ಲಿ ಕುರೂಪಿ ಸುಬ್ಬರಾಯನ ಪಾತ್ರ, ಅಶ್ವತ್ಥ್ ಅವರ ಅಪ್ರತಿಮ ಪ್ರತಿಭೆಯ, ಭಾವಪೂರ್ಣ ಅಭಿನಯಕ್ಕೆ ಇವು ಕೆಲವು ನಿದರ್ಶನಗಳು. ಕುಟುಂಬದ ಯಜಮಾನ, ಒಲವಿನ ಸೋದರ, ತಂದೆ ಮೊದಲಾದ ಸಜ್ಜನಿಕೆಯ ಪಾತ್ರಗಳ ಜೊತೆಗೆ ಹಾಸ್ಯ ಪಾತ್ರಗಳಲ್ಲೂ ಖಳನಾಯಕನ ಪಾತ್ರಗಳಲ್ಲೂ ಅವರು ಸಹಜವಾಗಿ ಅಭಿನಯಿಸಿದ್ದಾರೆ. ಪುಟ್ಟ ಪಾತ್ರಗಳಲ್ಲಿ ಚೊಕ್ಕ ಅಭಿನಯ ಇದು ಅವರ ಹಿರಿಮೆ. ಪ್ರಧಾನ ಪೋಷಕ ಚಿತ್ರಗಳಲ್ಲಿ ಅಶ್ವತ್ಥ-ಪಂಢರಿಬಾಯಿ ಜೋಡಿ ಅತ್ಯಂತ ಜನಪ್ರಿಯ.
ತಂದೆಯಾಗಿ, ಸಹೋದರನಾಗಿ, ಪತಿಯಾಗಿ, ತಾತನಾಗಿ, ನಾರದನಾಗಿ, ಹಳ್ಳಿಗನಾಗಿ, ಪಟ್ಟಣಿಗನಾಗಿ, ಗುರುವಾಗಿ, ಅಧಿಕಾರಿಯಾಗಿ, ಸೇವಕನಾಗಿ, ಋಷಿಯಾಗಿ ಹೀಗೆ ವಿಭಿನ್ನ ನೆಲೆಗಳಲ್ಲಿ ಅವರು ಅವರ ಪಾತ್ರಗಳಿಗೆ ನೀಡಿದ ಬೆಲೆ ಅಸದೃಶವಾದದ್ದು. ಅವರನ್ನು ನಾವು ನೋಡಿದ ಇಷ್ಟಪಟ್ಟ ಒಂದೆರಡು ಪಾತ್ರಗಳ ನೆಲೆಯಲ್ಲಿ ಅವಲೋಕಿಸುವುದಕ್ಕಿಂತ ತಾವು ನಟಿಸಿದ ಪಾತ್ರಗಳಲ್ಲೆಲ್ಲ ಅವರು ತುಂಬಿದ ಸಹಜತೆಯ ಆಳದಲ್ಲಿ ಅವರಿಗೆ ಇದ್ದ ಸಾಮರ್ಥ್ಯ, ಜೀವಂತಿಕೆ, ನಿಷ್ಠೆ ಜೊತೆಗೆ ಇವೆಲ್ಲಕ್ಕೂ ಮಿಗಿಲಾಗಿ ತಮ್ಮನ್ನು ಸಾಮಾನ್ಯನಂತೆ ಕಂಡುಕೊಳ್ಳುವ ವಿಧೇಯತೆ, ಬದುಕಿನ ಜೊತೆ ಹೊಂದಿದ್ದ ಸಾಮೀಪ್ಯತೆ ಇತ್ಯಾದಿಗಳಿಂದ ಅವರನ್ನು ನೋಡುವುದು ಅತ್ಯಂತ ಮಹತ್ವದ್ದೆನಿಸುತ್ತದೆ.
‘ನಮ್ಮ ಮಕ್ಕಳು’, ‘ನಾಗರಹಾವು’, ‘ಮುತ್ತಿನಹಾರ’ ಚಿತ್ರಗಳ ಅಭಿನಯಕ್ಕಾಗಿ ‘ಶ್ರೇಷ್ಠ ಪೋಷಕ ನಟ’ರಾಗಿ ರಾಜ್ಯ ಪ್ರಶಸ್ತಿ ಪಡೆದಿದ್ದಾರೆ. ತಮ್ಮ ಅಭಿನಯ, ಗಾಯನದಿಂದ ಕನ್ನಡ ಚಲನಚಿತ್ರೋದ್ಯಮಕ್ಕೆ ಘನತೆ, ಸ್ಥಿರತೆ ತಂದ ಡಾ.ರಾಜಕುಮಾರ್ ಹೆಸರಿನಲ್ಲಿ ಸರಕಾರ ಚಲನಚಿತ್ರರಂಗಕ್ಕೆ ಅಮೋಘ ಸೇವೆ ಸಲ್ಲಿಸಿದವರಿಗೆ ೧೯೯೩-೯೪ನೇ ಸಾಲಿನಿಂದ ಪ್ರಶಸ್ತಿ ನೀಡುತ್ತಿದೆ. ಈ ಪ್ರಶಸ್ತಿಗೆ ಭಾಜನರಾದ ಪ್ರಪ್ರಥಮ ನಟ-ಕೆ.ಎಸ್. ಅಶ್ವತ್ಥ್.
೧೯೯೫ರಲ್ಲಿ ಅಶ್ವತ್ಥ್ ಚಿತ್ರರಂಗಕ್ಕೆ ವಿದಾಯ ಹೇಳಿದ್ದರು. ಅದು ಅವರ ಅಭಿಮಾನಿ ಪ್ರೇಕ್ಷಕರಿಗೆ ಅಘಾತವಾಗಿತ್ತು. ಆದರೆ ‘ಶಬ್ದವೇಧಿ’ ಚಿತ್ರದ ಮೂಲಕ ಅವರ ಪುನರಾಗಮನವನ್ನು ಜನರು ಸಂಭ್ರಮದಿಂದ ಸ್ವಾಗತಿಸಿದರು.
ಕನ್ನಡ ಚಿತ್ರರಂಗದಲ್ಲಿ ಚಾಮಯ್ಯ ಮೇಷ್ಟ್ರು ಎಂದೇ ಖ್ಯಾತರಾದ ಕಲಾವಿದ ಕೆ.ಎಸ್ ಅಶ್ವಥ್ ಅವರು ಮೈಸೂರಿನಲ್ಲಿ ೨೫.೦೩.೧೯೨೫ರಲ್ಲಿ ಜನಿಸಿದರು. ನಾಗರಹಾವು ಚಿತ್ರದ ಚಾಮಯ್ಯ ಮೇಷ್ಟ್ರ ಪಾತ್ರ ಅವರನ್ನು ಜನಮಾನಸದಲ್ಲಿ ಸದಾಕಾಲ ಇರುವಂತೆ ಮಾಡಿತು. ನಾಯಕನಾಗಿ ಚಿತ್ರರಂಗ ಪ್ರವೇಶ ಮಾಡಿದರೂ ಸಹ ಮುಂದೆ ಪ್ರಸಿದ್ದಿ ಪಡೆದದ್ದು ಮಾತ್ರ ಪೋಷಕ ನಟನಾಗಿ.
ಮರದಿಂದ ಒಸರುವ ಯಾವುದೇ ಅಂಟುದ್ರವಕ್ಕೆ ಗೋಂದು ಎಂದು ಹೆಸರು. ಅರಗು ಕೀಟಸ್ರಾವವಾದುದರಿಂದ ಇದರಿಂದ ಬೇರೆಯಾಗಿದೆ. ಸಹಜ ಗೋಂದುಗಳು ನೀರಿನಲ್ಲಿ ಕರಗುತ್ತವೆ, ವಾರ್ನಿಷ್ ಗೋಂದುಗಳು ಹೀಗಲ್ಲ. ಶರ್ಕರಷಿಷ್ಟ ಪದಾರ್ಥಗಳಿಗೆ ಸಂಬಂಧಿಸಿದ ಸಹಜಗೋಂದುಗಳು ನೀರಿನಲ್ಲಿ ದ್ರಾವ್ಯ. ಆಗಾರ್ಯ್‌ನಿಕ್ ದ್ರವಗಳಲ್ಲಿ ಅದ್ರಾವ್ಯ. ಕಾಯಿಸಿದಾಗ ದ್ರವಿಸದೆ ವಿಭಜನೆ ಹೊಂದುತ್ತವೆ. ವಾರ್ನಿಷ್ ಗೋಂದುಗಳು, ಟರ್ಪೀನ್ ಮತ್ತು ಸುಗಂಧತೈಲಗಳಿಗೆ ಸಂಬಂಧಿಸಿದ ಕರ್ಪುರರಾಳಗಳು ಎಣ್ಣೆಗಳಲ್ಲಿ ಮತ್ತು ಆಗಾರ್ಯ್‌ನಿಕ್ ದ್ರವಗಳಲ್ಲಿ ದ್ರಾವ್ಯ, ಆದರೆ ನೀರಿನಲ್ಲಿ ಅದ್ರಾವ್ಯ. ಕಾಯಿಸಿದಾಗ ಇವು ಕರಗಿ ವಿಭಜನೆ ಹೊಂದುತ್ತವೆ. ವಾರ್ನಿಷ್ ರಾಳಗಳಿಗೆ ಗೋಂದು ಎನ್ನುವ ಮಾತು ಸರಿಯಲ್ಲ. ಆದರೂ ದೀರ್ಘ ಬಳಕೆಯಿಂದಾಗಿ ಅದನ್ನು ತೊಡೆದು ಹಾಕುವುದು ಅಸಾಧ್ಯವಾಗಿದೆ. ಅಲ್ಲದೆ ಕೆಲವು ನೈಸರ್ಗಿಕ ಉತ್ಪನ್ನಗಳು ವಾರ್ನಿಷ್ ರಾಳ ಮತ್ತು ಗೋಂದು ಎರಡರ ಗುಣಗಳನ್ನೂ ತಳೆಯುತ್ತವೆ. ಭಾರತದ ಸಾಂಬ್ರಾಣಿಯಿಂದ ಗೋಂದು ಟರ್ಪೀನುಗಳು ಮತ್ತು ಕರ್ಪುರರಾಳವನ್ನು ಬೇರ್ಪಡಿಸಲಾಗಿದೆ.
ಕರ್ಪುರರಾಳಗಳನ್ನು ಪಾರದರ್ಶಕತ್ವ, ಭೀದುರತೆ, ಶಂಕಾವಿನಾಕೃತಿಯ ಬಿರುಕುಗಳು ಮತ್ತು ಅವುಗಳ ಬಣ್ಣವಾದ ಕಂದು ಅಥವಾ ಹಳದಿಯಿಂದ ಗುರುತಿಸಬಹುದು. ಘನಸ್ಥಿತಿಯಲ್ಲಿ ಅವಕ್ಕೆ ಯಾವ ರುಚಿ ಮತ್ತು ವಾಸನೆ ಇಲ್ಲ. ಕಾಯಿಸಿದಾಗ ವಿಶಿಷ್ಟವಾದ ಪರಿಮಳವನ್ನು ಹೊರಚೆಲ್ಲುತ್ತವೆ. ಧೂಮಮಯ ಜ್ವಾಲೆಯಿಂದ ಉರಿಯುತ್ತವೆ. ಕರ್ಪುರರಾಳಗಳ ವರ್ಗೀಕರಣಕ್ಕೆ ಕರಗುವಿಕೆ ಮತ್ತು ಕಠಿಣತೆಗಳೇ ನಿರ್ಣಾಯಕ ಗುಣಗಳು. ಕರಗುವಿಕೆಯ ಆಧಾರದ ಮೇಲೆ ಕರ್ಪುರರಾಳಗಳನ್ನು ಆಲ್ಕೊಹಾಲ್ದ್ರಾವ್ಯ ಮತ್ತು ತೈಲದ್ರಾವ್ಯಗಳೆಂದು ವಿಂಗಡಿಸಬಹುದು. ಸೆಲ್ಯುಲೋಸ್ ಮೆರುಗೆಣ್ಣೆಗಳ ತಯಾರಿಕೆಗೆ ಉಪಯೋಗಿಸುವ ಆಧುನಿಕ ಲೀನಕಾರಿಗಳನ್ನು ಕರ್ಪುರರಾಳ ದ್ರಾವಣಗಳ ತಯಾರಿಕೆಗೂ ಉಪಯೋಗಿಸಬಹುದು.
ಭಾರತೀಯ ಧರ್ಮ, ಸಂಸ್ಕೃತಿಗಳಲ್ಲಿ ಕರ್ಪುರ ಹಾಸುಹೊಕ್ಕಾಗಿ ಹೆಣೆದುಕೊಂಡು ಬಂದಿದೆ. ಅದನ್ನು ಶುಭಕಾರ್ಯಗಳಲ್ಲಿ ಮಂಗಳದ್ರವ್ಯವಾಗಿ ಬಳಸುವುರು. ಬಗೆ ಬಗೆಯ ಚಿಕಿತ್ಸೆಗಳಲ್ಲೂ ಇದರ ಉಪಯೋಗ ಉಂಟು. ಹೊರ ನರಮಂಡಲದ ಮೇಲೆ ಅದು ಚೌಗು ಹಿಡಿಸಬಲ್ಲುದಾದ್ದರಿಂದ ಕೆಲವು ಚರ್ಮರೋಗಗಳಲ್ಲಿ ಅದನ್ನು ಹಚ್ಚುವುದುಂಟು. ಸೋಂಕುನಿವಾರಕವಾಗಿಯೂ ಅದನ್ನು ಬಳಸುವರು. ಮಾರ್ಫೀನ್ ಅಥವಾ ಇತರ ಮದ್ದುಗಳಿಂದ ಶ್ವಾಸ ಮಂದಗತಿಗಿಳಿದಾಗ ಶ್ವಾಸವನ್ನು ತೀವ್ರಗೊಳಿಸಲು ಸಣ್ಣ ಪ್ರಮಾಣದಲ್ಲಿ ಔಷಧಿಯಾಗಿ ತಿನ್ನುವರು. ಹೃದಯಕ್ರಿಯೆಯನ್ನು ಚುರುಕುಗೊಳಿಸುವುದಕ್ಕೂ ಮಯೋಕಾರ್ಡೈಟ್ ರೋಗನಿವಾರಣೆಗೂ ಅದನ್ನು ಸೇವಿಸುವುದುಂಟು. ಕೆಲವು ರೀತಿಯ ಉನ್ಮಾದಗಳಿಗೂ ತೀವ್ರ ರೀತಿಯ ಆಮಶಂಕೆಗೂ ಔಷಧಿಯಾಗಿ ಬಳಸುವರು. ಕರ್ಪುರವನ್ನು ಚರ್ಮದ ತುರುಚನ್ನು ನಿವಾರಿಸಲು ಬಾಹ್ಯ ಲೇಪನಕ್ಕಾಗಿ ಬಳಸುವುದು ಹೆಚ್ಚು. ಉರಿಯೂತ, ಕೀಲು ಮತ್ತು ಸ್ನಾಯುಗಳ ವಾಯು ಇತ್ಯಾದಿಗಳ ನಿವಾರಣೆಗೂ ಹಚ್ಚುವರು. ಆದರೆ ಅದರ ಸೇವನೆ ಅತಿಯಾದರೆ ವಿಷವಾಗಿ ಪರಿಣಮಿಸುವುದು. ಆದರಿಂದ ಸೆಳವು, ತಲೆ ಸುತ್ತುವುದು, ಮನಸ್ಸಿನ ಕ್ಷೋಭೆ, ಚಿತ್ತಭ್ರಮಣ ಇತ್ಯಾದಿ ವಿಕಾರಗಳು ಉಂಟಾಗಬಹುದು. ಸಾವು ಸಂಭವಿಸುವುದು ವಿರಳ.
ಅಂಗಡಿಯಲ್ಲಿ ಮಾರುವ ಕರ್ಪುರದ ತೈಲವೆಂಬುದು ಈ ಮರದಿಂದ ಕರ್ಪುರವನ್ನು ತೆಗೆದು ಮೇಲೆ ಉಳಿಯುವ ದ್ರವ. ಇದರಿಂದ ವಿವಿಧ ಸುಗಂಧದ್ರವ್ಯಗಳನ್ನು ತಯಾರಿಸುವರು. ಕರ್ಪುರದ ಬೀಜಗಳಿಂದ ಕೊಬರಿಯೆಣ್ಣೆಯಂಥ ಒಂದು ತೈಲವನ್ನು ಉತ್ಪತ್ತಿಮಾಡುವರು. ಇದನ್ನು ಸಾಬೂನು ತಯಾರಿಕೆಯಲ್ಲಿ ಬಳಸುವರು.